Lažna Istina :: Hronika :: Sve će da se ispita oko Malog\nBeograd 02. 11. 2015\nSve će da se ispita oko Malog\nBeograd - Mreža za istraživanje kriminala i korupcije KRIK saopštila je danas da je Siniša Mali, kada je bio službenik Agencije za privatizaciju, svom ocu otkrio osetljive informacije koje su mu pomogle da kupi proizvođača vagona "Bratstvo".\nU saopštenju se navodi da je zbog sumnje da je Mali otkrio te informacije, Ministarstvo privrede 2004. godine tražilo da se poništi prodaja, a na osnovu žalbe mađarske železničke firme "Dunavagon", koja je bila zainteresovana za kupovinu, ali je izgubila na aukciji.\nAgencija, međutim, nije želela da postupi po nalogu ministarstva, a "Bratstvo" je nakon nekoliko godina pod upravom oca Siniše Malog i njegovog partnera propalo, navodi KRIK.\nDva meseca pošto je njegov otac kupio preduzeće, Siniša Mali imenovan je za člana upravnog odbora "Bratstva", pokazuje dokumentacija Agencije za privredne registre koju su prikupili novinari KRIK. Advokat "Dunavagona" uložio je žalbu Ministarstvu privrede i Agenciji za privatizaciju i zatražio poništenje prodaje.\nTvrdio je da je Mali svom ocu otkrio osetljive informacije o "Bratstvu", što mu je pomoglo da pobedi na aukciji.\nMinistarstvo privrede je, postupajući po žalbi, sprovelo istragu i utvrdilo da su predstavnici mađarske kompanije bili u pravu.\nMinistar privrede Predrag Bubalo je u julu 2004. obavestio Agenciju za privatizaciju da je uvažio žalbu "Dunavagona" i zatražio ponavljanje aukcije.\nU tom zahtevu se navodi da je kupac koristio podatke koje je mogao da dobije samo od Siniše Malog. Osim što je neetički postupao, Mali je prekršio i ugovor koji je imao s agencijom, tvrdilo je ministarstvo, prenosi KRIK.\nAgencija za privatizaciju se, međutim, nije saglasila i odlučila je da se ogluši o instrukciju Ministarstva.\nTadašnji direktor agencije Miodrag Đorđević naveo je da je, bez obzira na sastanak koji je održao s Mađarima, Mali radio u Centru za tendere i nije uticao na aukcije, navodi KRIK.\nAko je tačno 10 odsto od onoga što se govori, Siniša Mali ne može biti gradonačelnik Beograda, izjavio je danas predsednik Vlade Srbije Aleksandar Vučić, povodom navoda Mreže za istraživanje kriminala i korupcije (KRIK).\nVučić je novinarima posle otvaranja trafostanice Beograd 20 u Mirijevu ponovio da Mali neće biti gradonačelnik ukoliko je 2014. i 2015. bio direktor of šor kompanije i dodao: "Plašim se da nisu dobijene dobre informacije".\nVidećemo, razgovaraćemo i sa bugarskim državnim organima, sve će da se ispita, rekao je on i dodao da još niko nije podneo krivičnu prijavu protiv Malog, a da on neće dozvoliti da u moralnom smislu padne bilo kakva sumnja na Srpsku naprednu stranku.\nVučić je rekao da Mali nije optužen da je uradio bilo šta za vreme vlasti u Beogradu.\nDeficit grada je smanjio za četiri puta, ali ako je tačno 10 odsto od onoga što se govori, Mali ne može biti gradonačelnik, ponovio je.\nAko je krao, on mora krivično da odgovara, istakao je Vučić.\nNećete da kažete da je lopov, već da je bio u sukobu interesa, rekao je Vučić novinarima i ponovio da, ako je Mali bio u sukobu interesa, neće moći da bude gradonačelnik.\nVučić je izjavio da će sve biti prepušteno nadležnim organima, ali i upitao kako to da se Mali krivi za privatizaciju Beopetrola u vreme kad je Bojan Pajtić bio šef poslaničke grupe, a Zoran Živković premijer Srbije.\nUpitan za komentar novih navoda portala Krik.rs Vučić je rekao: "Video sam nešto da je bilo, vrlo glupo".\nDok je Vučić davao izjave novinarima, u njegovom prisustvu su bili ministar rudarstva i energetike Aleksandar Antić, ministar odbrane Bratislav Gašić, minsitar rada i socijalne politike Aleksandar Vulin, direktor JP EMS Nikola Petrović.\nMeđutim, gradonačelnik Beograda Siniša Mali, koji je govorio na otvaranju Trafoa, sa premijerom nije došao pred novinare.


A. J. 3. februara 2019. 01:11\nDeaktiviranje Fejsbuka na samo četiri nedelje može da dovede do poboljšanja mentalnog zdravlja ljudi, pokazuje nova studija.\nStudija pod nazivom “The Effective of Social Media” sprovedena je prošle godine i uključivala je 2.844 korisnika Fejsbuka koji su platformu koristili više od 15 minuta dnevno. Deaktivacija Fejsa među učesnicima rezultirala je povećanjem vanmrežnih aktivnosti poput druženja s porodicom i prijateljima. Neki su se pak pohvalili da su dobili više vremena na gledanje televizije.\nOdricanje od društvenih mreža pomoglo je i da se ispitanici i subjektivno osećaju bolje. S druge strane (a uvek postoji druga strana), osobe koje su se odrekle Fejsbuka bile su slabije informisane o aktuelnim događajima.\nIspalo je da “manje prate vesti o politici i predsedniku” te da su “manje sposobni tačno da odgovore na pitanja o nedavnim događajima”, ali je nejasno da li su „neinformisani“ bili i pre nego što su se skinuli s Fejsbuka ili su postali takvi nakon napuštanja društvene mreže.\nIstraživači su takođe otkrili da je veća veovatnoća da se ljudi koji su deaktivirali svoje profile više nikad ne vrate na Fejsbuk ili trajno smanje upotrebu aplikacije nakon eksperimenta.\n“Naša studija nudi dosad najveće eksperimentalne dokaze o načinu na koji Fejsbuk utiče na korisnike”, napisali su autori.\n“Deaktivacija profila pokrenula ih je da dobro razmisle o pozitivnim i negativnim uticajima Fejsbuka na njihove živote”, dodaje se u studiji.\nU kompaniji Fejsbuk nisu bili preterano rečiti kad su ih zamolili za komentar. U izjavi za “The Washington Post” njihov portparol je rekao da Fejsbukovi timovi rade na podsticanju smislenih veza preko platforme.\n“Ovo je samo jedna studija mnogih na ovu temu i treba je razmotriti na taj način”, komentar je Fejsbuka.


RTS :: Simptomi koji treba da zabrinu trudnice\nDruštvo Simptomi koji treba da zabrinu trudnice\nsreda, 22. maj 2019, 12:14 -> 13:24\nSimptomi koji treba da zabrinu trudnice\nPreeklampsija je stanje u trudnoći kada se javlja veoma visok pritisak i pogađa čak 10 odsto trudnica u svetu. Danas se u celom svetu upozorava na uzroke nastanka i mogućnosti saniranja jednog od najtežih stanja koja mogu da ugroze život i majke i bebe.\nPreeklampsija je bolest koja se javlja samo u trudnoći. Ona je bolest posteljice koja pogađa krvne sudove različitih organa i organskih sistema trudnice.\nU Srbiji od preeklampsije godišnje umre oko 20 trudnica. Najčešći simptomi koji se javljaju su otoci, smetnje sa vidom, bol u trbuhu, povraćanje, mučnine, kaže za RTS profesorka Ljiljana Mirković iz Klinike za ginekologiju i akušerstvo.\n"To su siptomi koji su u analizi svih smrtnih ishoda trudnica usled preeklamsije, a koji su najčešće bili zanemareni. To nije samo osobina našeg nemara, to je tako i u svetu i upravo Dan preeklampsije je ustanovljen da bi se trudnicama ukazalo na ove simptome koji moraju da ih dovedu kod ginekologa", ističe Mirkovićeva.\nNapominje i da je velika zabluda, koja može da zavede doktore, da je prisutna hipertenzija.\nUkoliko trunica ima pomenute simptome, nephodno je uraditi laboratorijske analize, proveriti pritisak, broj trombocita.\n"Vi ste već tu načisto sa time da li imate neku od takozvane smrtne trijade preeklamšsija, a to su eklamšsija, help sindrom i rana teška preeklampsija", objašnjava Mirkovićeva.\nNavodi da ukoliko je teška preeklampsija to zahteva prijem u tercijarne ustanove zato što je bolest najčešće u trećoj fazi. U interesu majke i deteta je da se obavi prevremeni porođaj.\n"Zahteva jednu vrlo sofisticiranu dijagnostiku, da li imamo 48 sati da damo još nešto bebi kako bi pluća bebina bila bolja, sposobnija i zdravija za postnatalni život, pošto su to bebe od kilogram, kilogram i nešto", kaže Mirkovićeva.\nNavodi da Klinika za ginekologiju i akušerstvo raspolaže testom koji je u stanju da napravi predikciju lošeg ishoda i po majku i po bebu.


Anđelina Džoli: Novo iskušenje požrtvovane mame – Gloria\nAnđelina Džoli: Novo iskušenje požrtvovane mame\nHolivudska glumica Anđelina Džoli suočava se sa odlaskom od kuće najstarijeg usvojenog sina Medoksa Džolija Pita, koji, osim što u ličnim dokumentima ima dva prezimena, namerava da studira biohemiju u Južnoj Koreji\nUsvojeni sin američke glumice Anđeline Džoli (44), Medoks Džoli Pit (18) neće krenuti maminim stopama. Umesto da stane pred kameru ili iza nje, jer mu je majka sve češće rediteljka, a tata Bred Pit (55), koji ga je takođe usvojio dok je bio u vezi sa glumicom, sve češće producent, najstarije dete čuvenog holivudskog para želi da gleda u mikroskop i mućka epruvete. Prvi sin jedne od najpopularnijih glumica sveta odlučio je da napusti toplinu porodičnog doma u Los Anđelesu i preseli se u Seul, gde će krajem meseca na univerzitetu Yonsei početi da izučava biohemiju.\nIako je primljen na nekoliko prestižnih američkih koledža, Medoks je izabrao da studira u glavnom gradu Južne Koreje jer već duže uči korejski jezik. Izvori bliski porodici Anđeline Džoli rekli su za magazin People da je Medoks, čim je saznao da se našao na listi studenata univerziteta u Seulu, krenuo na intenzivnije časove korejskog kako bi se što bolje pripremio za nastavak školovanja.\nMedoks Džoli Pit


Presek funkcionerske kampanje\nPredstavili smo deo nalaza o funkcionerskoj kampanji. Pratili smo aktivnosti 28 funkcionera u prethodnih pet sedmica (i pratićemo ih do nedelje) i to poredili sa njihovim aktivnostima u istom periodu u neizbornoj 2015. godini.\nBrojali smo aktivnosti iz raznih kategorija - sastanci u kabinetu, putovanja u inostranstvo, manifestacije, konferencije i, kao najzanimljiviju - promotivne aktivnosti (presecanja traka, posete fabrikama, školama, dodele stipendija, potpisivanja memoranduma, ugovora i sl)\nZbirno za sve funkcionere, broj promotivnih aktivnosti je veći 2,5 puta. Najviše promotivnih aktivnosti u ovih 35 dana imao je Siniša Mali - 48, u korak ga sledi Goran Vesić sa 47. Na trećem mestu je Vulin sa 33, a Vučić je imao 19 promotivnih aktivnosti.\nUočili smo desetine primera kršenja zakona i korišćenja funkcije u partijske svrhe. Svrstali smo ih u sledeće kategorije:\n1. Korišćenje javnih resursa u partijske svrhe\n(primer - funkcioner SNS sa direktorom Gradske čistoće deli građanima kante za smeće)\n2. Povezivanje državnih aktivnosti sa partijskim skupovima (pri čemu se koriste državni resursi i za stranački skup, kao na primer službena vozila, pratnja)\n(primer - ministar obilazi ambulantu u 10, a onda taj isti čovek, kao stranački funkcioner drži stranačku tribinu ispred ambulante, ili postea premijera i ministra Kosovu, koja se okončava stranačkim skupom)\n3. Objavljivanje stranačkih stavova na sajtovima državnih organa (uočeno na sajtovima nekoliko ministarstava)\n4. Situacije u kojim je nejasno kakva je uloga državnog funkcionera na nekom skupu (Vulin na porinuću broda, šef kancelarije za Kosovo otvara park u Beogradu)\n5. Podrška državnog funkcionera stranačkom kandidatu (posebno izraženo u slučaju Vesić/Mali)\n6. Davanja izjava u kapacitetu državnog funkcionera na stranačkim skupovima (primer Stefanović u Lapovu, o policiji na biralištima)\nSvi detalji i primeri biće objavljeni u publikaciji, nedugo posle izbora.


SRPSKA EKONOMIJA: Treća smena u fabrici laži – Gerila\nGerila > Politika > SRPSKA EKONOMIJA: Treća smena u fabrici laži\nSRPSKA EKONOMIJA: Treća smena u fabrici laži\nobjavljeno na Dec. 20, 2018 u 8:18 pm\nKoličina laži kojima nas vlast svakodnevno bombarduje toliko je velika da iritira i ljude koji u javnim nastupima po pravilu pažljivo biraju reči. „Po Vuku je: piši kao što govoriš, čitaj kao što je napisano. A po Vučiću: piši kao što lažem, čitaj kao što sam slagao“, oteo se komentar Draganu Velikiću, jednom od naših najuglednijih književnika. Među ekonomskim lažima s jedne strane imamo bljutave hvalospeve o „zlatnom dobu“, a s druge neprekidno podsećanje na grehe prethodne vlasti, pljačkašku privatizaciju, rasprodaju resursa itd. Koliko ovaj koktel pije vodu, prokomentarisao je u nedavnom intervjuu za časopis „Nova ekonomija“ profesor Ekonomskog fakulteta u Beogradu Milojko Arsić:\n„Postoji tendencija snažnog falsifikovanja tekućih ekonomskih kretanja, kao i istorijskih ekonomskih kretanja. Tu se ne radi o reviziji ekonomske istorije, u smislu da se pronalaze novi dokazi i činjenice, već o običnom falsifikovanju prošlosti. Sada se kao glavni problem zašto Srbija zaostaje za regionom navodi pljačkaška privatizacija, a ne recimo sankcije tokom devedesetih, bombardovanje i hiperinflacija. Privatizacija u Srbiji bila je podjednako neuspešna kao i u drugim zemljama Centralne Evrope, ali su te zemlje sada dvaput razvijenije od Srbije. Očigledno je da se želi izbrisati odgovornost za privredni slom devedesetih, kao i njegov uticaj na istorijsko zaostajanje privrede Srbije.“\nPROČITAJTE JOŠ: NEČUVENA BAHATOST VULINOVOG MINISTARSTVA: ZABRANILI ZAPOSLENIMA DA PODELE PAKETIĆE DECI!\nProfesor Arsić se osvrnuo i na gotovo svakodnevne manipulacije aktuelnim statističkim podacima. „Kada se ostvare prosečni ekonomski rezultati kao što je privredni rast ove godine, to se predstavlja kao najveći rast u Evropi, ili kao najveći u novijoj istoriji, a mi smo od 2001. do 2008. imali prosečan godišnji rast od šest odsto. Slično tome, pad nezaposlenosti predstavlja se kao veliki uspeh vlasti, mada je ona velikim delom posledica odlaska ljudi u inostranstvo, što se nikako ne može smatrati uspehom“, kaže Arsić ističući da su, zbog snažne medijske dominacije aktuelne vlasti, najvećem delu javnosti dostupni samo zvanična tumačenja i podaci.“ Ako su informacije na osnovu kojih se ocenjuje stanje u privredi i društvu iskrivljene, tada ni glasanje ljudi na izborima nije realno“, zaključuje Arsić.\nKao svoj najveći uspeh vlast najčešće navodi konsolidovanje državnih finansija i anuliranje budžetskog deficita, a rast spoljnog deficita, naravno, ne pominje. Do tog istorijskog uspeha koji se zove stabilne javne finansije došlo se, međutim, isključivo metodom „pokojne babe“, odnosno štednjom na običnim građanima, dok su razne „svete krave“ naprednjačke nomenklature, državnog i javnog sektora ostale netaknute. Jedan je tviteraš veoma precizno izračunao da je od avgusta 2012, kada je postala guverner NBS, Jorgovanka Tabaković zaradila 344.576,27 evra. Zašto njoj u procesu fiskalne konsolidacije iznos primanja preko 40.000 dinara nije umanjen za 25 odsto, kao što je to učinjeno penzionerima, zapitao se nedavno u rubrici „Među nama“ jedan čitalac „Politike“. Pitanje je krajnje umesno, a jednostavnim matematičkim operacijama dâ se pokazati šta bi se dogodilo da je država u merama štednje, poput penzija, progresivnim stopama umanjila i zarade najmanje 25.000 (verovatno ih ima i više) državnih činovnika koji primaju između 100 i nekoliko stotina hiljada dinara, sve do Jorgovankine plate ili plate direktora „Srbijagasa“ i Kontrole leta koje su blizu fantastične sume od milion dinara. Računica pokazuje da bi time državni budžet uštedeo oko 400 miliona evra, dakle polovinu novca koji je za četiri godine oduzet penzionerima. Doduše, gospođa Tabaković bi u tom slučaju, umesto 550.000, primala svega 430.000 dinara, ali zar je to malo?\nOčigledno je da su se tadašnji ministar finansija Dušan Vujović i njegov gazda Aleksandar Vučić opredelili za dranje sirotinje. Da nije bilo tako, mogli su penzioneri da prođu sa znatno manjim umanjenjem, mogli su od mera štednje makar delimično da budu izuzeti medicinski i prosvetni radnici, moglo se još mnogo toga pravičnijeg uraditi, a da efekti po budžet budu isti. Ali Vučiću i njegovim ministrima do pravde je stalo koliko do lanjskog snega. Laž je njihovo glavno oružje. Otuda bez trunke stida Siniša Mali najavljuje da je budžet za 2019. usmeren na rast životnog standarda, dok se istovremeno penzionerima, koji će i naredne godine ostati bez zakonom garantovanog usklađivanja penzija, pred Novu godinu deli po 3.000 dinara, a zaposlenima u EPS-u, gde je prosek plata 60 odsto veći od proseka u državi, po 35.000 dinara.\nUostalom, struktura prihodne stavke budžeta najbolje pokazuje ko finansira državu. Poslednje dve godine porezi čine 83,9 odsto ukupnih prihoda, a među porezima najviše novca dolazi od PDV-a i akciza. Jasno je, dakle, da budžetu najviše doprinose obični građani koji kao krajnji kupci ne mogu izbeći plaćanje nijedne od navedenih dažbina. Učešće PDV-a u BDP-u je 10,7 odsto (prosek u EU je 7,1 odsto), po čemu je Srbija, verovali ili ne, druga u Evropi, odmah iz Hrvatske. Nasuprot tome, imamo jednu od najnižih stopa poreza na dobit u Evropi, a država čini sve da poslodavcima, posebno stranim, omogući i razne druge olakšice, pa nije čudo što srpsko društvo sve češće nazivaju „socijalizam bogatih“.\nZaostajanje i u 2018.\nU poslednjih pet godina BDP Srbije porastao je za oko 10 odsto, a BDP uporedivih zemalja CIE (Centralne i Istočne Evrope), dvostruko više – oko 20 odsto. Otuda Srbija sve više zaostaje, pa je tako BDP po stanovniku 50 odsto niži od rumunskog, a 30 odsto od bugarskog, podaci su Fiskalnog saveta, koji konstatuje da je zaostajanje nastavljeno i u 2018. Jedan procentni poen ovogodišnjeg rasta BDP-a posledica je oporavka poljoprivrede od suše, tako da je realan rast od tri do tri i po odsto, a u zemljama CIE preko četiri odsto. Struktura povećanja javnih investicija koncipirana budžetom 2019, smatra Fiskalni savet, neće uticati na ubrzanje privrednog rasta. U odnosu na prosek zemalja CIE kod nas su javne investicije u infrastrukturu za trećinu manje, izdvajanja za zdravstvo, prosvetu i ekologiju niža su čak tri puta, ali su zato investicije u vojsku i policiju trostruko veće.\nAli ostavimo po strani Fiskalni savet. Pokušajmo da pronađemo neki ekonomski institut ili nevladinu organizaciju koji svojim istraživanjima argumentovano i egzaktno potkrepljuju priče o zahuktavanju „zlatnog doba“. Nažalost, takvih istraživanja nema, za razliku od mnogih drugih koja upečatljivo govore o daljem zaostajanju Srbije. Tako se, na primer, Centar za visoke ekonomske studije (CEVES), na čijem je čelu Kori Udovički, bivša ministarka i u Đinđićevoj i u Vučićevoj vladi, pozabavio Agendom UN za održivi razvoj do 2030. koju su potpisale 193 zemlje, među njima i Srbija. Pitanje glasi: gde je mesto Srbije kada je reč o ostvarivanju 17 globalnih ciljeva održivog razvoja definisanih Agendom UN? A odgovor nije naročito prijatan.\nBDP po glavi stanovnika u Srbiji iznosi 4.905 evra i još uvek nije sustigao nivo iz 1989, među najnižima je u Evropi, skoro je 40 odsto ispod nivoa Bugarske, najmanje razvijene članice Evropske unije, stoji u istraživanju CEVES-a. U pogledu ljudskog razvoja Srbija zauzima 66. mesto u svetu, što je znatno slabije nego pre 30 godina i niže nego bilo koja zemlja članica EU i Crna Gora, a bolje samo od Makedonije i BiH. Ljudski razvoj Srbije najviše se urušio tokom devedesetih godina prošlog veka, upravo u vreme kada je predvođena Miloševićem na vlasti bila Socijalistička partija Srbije u saradnji sa radikalima, a sadašnjim naprednjacima.\nStope siromaštva i nejednakosti u Srbiji takođe su među najvišim u Evropi. Prema podacima evropske statistike „Eurostat“, čak četvrtina građana Srbije zarađuje manje od 60 odsto, što je najviša stopa u Evropi. Suprotno podacima kojima se hvali vlast, istraživanje CEVES-a ukazuje da je ključni problem Srbije izuzetno niska stopa ukupne zaposlenosti, posebno niska stopa dostojanstvene zaposlenosti. Takođe, stopa nezaposlenosti među diplomiranim studentima je oko 42 odsto, što je više nego u susednim zemljama, a skoro polovina mladih koji rade zaposlena je neformalno.\nSrbija se suočava i sa jednom od najbrže rastućih stopa smanjenja broja stanovnika u Evropi. Pod pretpostavkom da se postojeći demografski trendovi nastave, stanovništvo Srbije će se do 2030. godine smanjiti za skoro 600.000 ili za osam odsto, a do 2041. za 12 odsto, s tim što će taj procenat biti znatno viši u regionima južne i istočne Srbije. Takođe, prema procenama Svetske zdravstvene organizacije (SZO), pokazatelj očekivanog životnog veka u trenutku rođenja u Srbiji je 75,6 godina, što je kraće nego u bilo kojoj drugoj državi članici Evropske unije ili bivšoj jugoslovenskoj republici, osim u Rumuniji, Bugarskoj, Letoniji i Litvaniji.\n(izvor: beogradski-glas.rs / Branislav Krivokapić)\nTagovi2018ana brnabićanalizaekonomijaekonomska analizajorgovanka tabakovićnaprednjacisiniša malisnssrpska ekonomijasrpska napredna stranka\nZašto sam bio u Lučanima i zašto neću odustati od borbe protiv nasilja i zla…\nZEMLJA ROBOVA: Čak 86% radnika izjavilo da se u Srbiji ne poštuju prava zaposlenih


VojvodinaCafe - Novosadski "Dino park" će biti pored Spensa\nVest objavljena: 02.07.2015 11:03\nNakon ankete koju je u prethodna 24 sata "Gradsko zelenilo" sprovelo među Novosađanima, o tome gde žele da bude postavljen Dino park, kao najprikladnija izabrana je lokacija pored Spensa, preneo je novosadski radio 021. Kako za 021.rs kaže direktor ovog javnog preduzeća Aleksandar Bogdanović, radnici "Zelenila" su u prethodna 24 sata na više lokacija u gradu razgovarali sa Novosađanima da bi čuli koje je mesto po njima primereno za Dino park. Takođe, bilo je razgovora i sa političkim strankama i nevladinim organizacijama, kao što su Zelena stranka i Udruženje građana "Novi Sad si ti".\n"Došli smo do zaključka da lokacija Dino parka bude prostor koji je trenutno zarastao u korov, a to je deo između bazena Sportskog i poslovnog centra Vojvodina i Bulevara cara Lazara. Sa tom idejom ćemo danas izaći u javnost i obaviti potrebne razgovore sa gradonačelnikom", rekao je Bogdanović za 021.\nRadi se o gradskom zemljištu, koje je neiskorišćeno i zaraslo u korov, a koje je dovoljne veličine da se tu mogu postaviti replike dinosaurusa. Pritom, ovaj prostor zadovoljava sva tri uslova koje je gradonačelnik Miloš Vučević naveo kao neophodne za lokaciju Dino parka - da se ne narušava javna zelena površina, da se izabere neiskorišćen prostor koji bi mogao lako da se privede novoj nameni i da u blizini bude površina sa parking mestima na kojoj je dozvoljeno i parkiranje autobusa.\nDirektor "Zelenila" navodi da su na ovaj način izašli u susret primedbama Novosađana, koji su smatrali da Železnički park nije pogodna lokacija, ali i svim onim anketiranim Novosađanima koji bi na mestu sadašnje zarasle poljane voleli da vide prvi novosadski Dino park.\nU "Zelenilu" navode da će ispuniti obećanje da će Dino park biti otvoren do 1. septembra, a u samom uređenju prostora pomoći će i volonteri nevladine organizacije "Novi Sad si ti".


Izvor: B92, 20.Jan.2021, 17:02\nNjujork -- Nemački diskontni lanac supermarketa Lidl saopštio je danas da nudi ekstra naknadu od 200 dolara svim zaposlenima u SAD koji se vakcinišu protiv kovida 19.\nLidl se na taj korak odlučio pošto su u sve većem broju saveznih država SAD vakcine postale dostupne.\nSaopštenje Lidla usledilo je nakon sličnih poteza konkurenata na američkom maloprodajnom tržištu poput Aldija i Dolar dženerala, kao i kompanije za dostavu namirnica Instakart, prenosi Rojters.\nLidlov iznos podsticaja za prihvatanje vakcinacije je među najvećim koje je neka kompanija do sada ponudila svojim radnicima u SAD, dodaje britanska agencija.\nIz kompanije su naveli da među njihovim zaposlenima vlada ogromno interesovanje za vakcinaciju, pozivajući se na internu anketu u kojoj je gotovo osam od 10 radnika reklo da planira da se vakciniše čim vakcina bude dostupna.\nLidl prodaje svoje proizvode u više od 125 prodavnica u devet država SAD na istočnoj obali.\nIzvor: N1 televizija, 21.Jan.2021, 14:36\nNemački diskontni lanac supermarketa Lidl ponudio je svim svojim zaposlenicima u Sjedinjenim Državama koji se vakcinišu protiv kovida-19 dodatnih 200 dolara nakon što vakcina postane dostupnija u saveznim državama.


Naučnici napravili lek koji ubija virus gripa za jedan dan\nJapanski naučnici su objavili da su napravili lek protiv gripa i da je jedna doza tog leka dovoljna da ubije virus u jednom danu. Japanska kompanija Šionogi tvrdi da lek farmaceutskog naziva baloxavir marboxil deluje snažnije i bolje od svih poznatih lekova protiv gripa i da je ...\nJapanci napravili lek koji ubija grip za jedan dan!\nJapanski naučnici su objavili da su napravili lek protiv gripa i da je jedna doza tog leka dovoljna da ubije virus u jednom ...\nLek koji ubija virus gripa za dan\nIma tri puta jače dejstvo od najefektnijeg leka trenutno na tržištu Novi lek za grip ubija simptome za 24 časa foto: Thinkstock Trenutno najboljem leku za grip na tržištu treba tri dana da ubije virus i da spreči dalje širenje.\nJapanski naučnici su napravili lek čija jedna doza može da ubije virus u jednom danu! Japanska kompanija Šionogi tvrdi da lek farmaceutskog naziva "baloksavir marboksil" deluje snažnije i bolje od svih poznatih lekova protiv gripa i da je jedna doza dovoljna da efikasno uništi ...


Kadrovska rješenja Vlade FBiH: Novi UO Univerzitetskog kliničkog centra Sarajevo - Klix.ba\nBiH Kadrovska rješenja Vlade FBiH: Novi UO Univerzitetskog kliničkog centra Sarajevo\nKadrovska rješenja Vlade FBiH: Novi UO Univerzitetskog kliničkog centra Sarajevo\n12.11.2015. u 14:07\nVlada FBiH UKCS Velika Kladuša\nNa današnjoj sjednici Vlade FBiH doneseno je više kadrovskih rješenja. Vlada FBiH dala je danas Nadzornom odboru "Agrokomerca" d.d. Velika Kladuša prethodnu saglasnost za imenovanje Ermina Mujića za direktora ovog privrednog društva na period od četiri godine.\nDanas je Federalno ministarstvo rada i socijalne politike zaduženo da, uime Vlade FBiH, u što kraćem roku provede cjelokupan postupak nominiranja i predlaganja kandidata za imenovanje članova Nadzornog odbora Fonda za profesionalnu rehabilitaciju i zapošljavanje osoba sa invaliditetom.\nVlada je, zbog isteka mandata, razriješila predsjednika i članove Upravnog odbora Univerzitetskog kliničkog centra Sarajevo, te na ove dužnosti privremeno, na period do tri mjeseca, odnosno do okončanja konkursne procedure, imenovala Jasmina Kapetanovića (predsjednik), Gorana Stojakovića, Benjamina Kulovca, Amera Ovčinu, Ferihu Ćatibušić, Samira Muminovića, Sulejmana Muminovića, Nusreta Popovića, Dragana Salomona, Amru Karić i Almu Pehlić (članovi). Imajući u vidu broj nagomilanih problema u Kliničkom centru Univerziteta u Sarajevu, kao i njihovu kompleksnost, te značaj ove institucije za građane FBiH, Vlada Federacije BiH smatra da ovom pitanju treba posvetiti posebnu pažnju, a pogotovo kada je riječ o odabiru stručnih i sposobnih kandidata koji će raditi na dugotrajnim rješenjima. Vlada će u narednom periodu poduzeti sve potrebne mjere za okončanje procedure konačnog imenovanja eminentnih kandidata sa odgovarajućim stručnim vještinama za vođenje Kliničkog centra Univerziteta u Sarajevu.\nIzmijenjenim Rješenjem, u Komisiju za rješavanje statusnih pitanja članova Vlade FBiH i njihovih savjetnika je imenovan federalni ministar energije, rudarstva i industrije Nermin Džindić.\nIzmijenjeno je i Rješenje o imenovanju Komisije za administrativna pitanja Vlade FBiH i u ovo tijelo su imenovani federalni ministar trgovine Zlatan Vujanović i federalna ministrica okoliša i turizma Edita Đapo.\nU Komisiju za tumačenje i praćenje primjene Kolektivnog ugovora za službenike organa uprave i sudske vlasti u Federaciji BiH danas su, uime Vlade FBiH, imenovani Alen Taletović i Aida Mikulić.\nMersiha Udovčić, Josip Nikolić i Goran Brkić danas su imenovani za članove stručnog radnog tijela Vlade FBiH čiji je zadatak da nakon primopredaje predmeta od strane Generalnog sekretarijata, za Vladu priprema nacrte drugostepenih odluka iz člana 6. Odluke o provođenju Aneksa “G” Sporazuma o pitanjima sukcesije na teritoriju BiH.\nFederalna vlada donijela je odluke o raspisivanju javnog konkursa o kriterijima za utvrđivanje prijedloga jednog kandidata za člana Upravnog odbora Nezavisnog operatora sistema u BiH iz FBiH, te imenovala petočlanu Konkursnu komisiju za provođenje ovog postupka.\nIste odluke donesene su i kada je riječ o provođenju procedure izbora jednog člana Upravnog odbora Nezavisnog operatora sistema u Bosni i Hercegovini iz Federacije Bosne i Hercegovine.\nDanas su, također, utvrđeni uslovi i kriteriji i donesena Odluka o raspisivanju javnog poziva za izbor članova Nadzornog odbora Fonda za zaštitu okoliša Federacije BiH. Imenovana je Komisija za izbor kandidata u sastavu Amra Đenđušić, Mirjana Vučić, Mirsada Jahić, Mehmed Cero i Anto Čović.\nVlada je, također, utvrdila kriterije, te donijela Odluku o raspisivanju javnog konkursa za izbor i imenovanje direktora Agencije za privatizaciju u FBiH. Utvrđen je i tekst javnog konkursa, te imenovana Komisije za provođenje postupka u sastavu Samir Iskrić, Mirjana Vučić, Jasmina Pašić, Hrvoje Beroš i Mirsada Jahić.\nPunomoći za učešće u radu i odlučivanju na skupštinama privrednih društava date su i za Pavu Bobana (Ceste d.o.o. Mostar), Dijanu Bukovac (Šipad Export - Import d.d. Sarajevo) i Samira Iskrića (RMU Banovići).\nVlada je donijela Odluku kojom utvrđuje uslove i kriterije za izbor i imenovanje direktora Federalnog zavoda za zapošljavanje. Ujedno, izmjenom postojećeg Rješenja, danas je privremeno imenovanom direktoru Federalnog zavoda za zapošljavanje Omeru Korjeniću mandat produžen na 90 dana, odnosno do okončanja konkursne procedure za imenovanje direktora Zavoda.\n2h 45min 101\n3h 8min 31


17. “Balkan Teatar Fest” od 29. novembra do 9. decembra - Far\nU ponedeljak 29. novembra počinje 17. međunarodni pozorišni festival “Balkan Teatar Fest”. Ljubitelji pozorišne umetnosti imaće priliku da ove godine pogledaju pet predstava u večernjem terminu i jedan dečiji komad.\nRukovodilac dimitrovgradskog pozorišta “Hristo Botev” Delča Gigov kaže za FAR da festival otvara Niško narodno pozoriše komadom “Igre na pesku”, a da zbog pandemije koronavirusa neće gostovati teatri iz Bugarske.\nNa repertoaru festivala 3. decembra je predstava “Ajnštanova izdaja” pozorišta “Vuk” iz Beograda, publici će se 7. decembra predstaviti glumci pirotskog teatra komadom “Nemam da platim i neću da platim”, Niški svici 8. decembra izvešće komad “Vaskrs na Moglenu”, a festival 9. decembra zatvara Produkcija “Frezend” iz Beograda predstavom “Pomahnitali”.\nU okviru pratećeg programa festivala, 3. novembra od 11:30 sati, najmlađu publiku obradovaće pozorište “Sanjalište” iz Beograda komadom “Šašavi obućar”.\nSve predstave na večernjoj sceni počinjuj u 19:30 sati, cena ulaznice je 250 dinara, dok je ulaz za dečiju predstavu besplatan.\nKruševačko pozorište i ,,Art tema“ Beograd predstavom „I svaki put kao da je prvi“ na ,,Balkan teatar festu“ Pirotski teatar 24. februara otvara festival “Balkan Teatar Fest” Počinje “Balkan Teatar Fest” Komedija “Kako smo spremali Gospođu ministarku” otvorila 16. BTF\n2021Balkan teatar festBTFcaribrodDimitrovgradpozorišni festival


Predstavnici Fondacije „Ana i Vlade Divac“ u Bašinu – Palanačke novine\nOsnovna škola „Milija Rakić“ u Bašinu, odeljenje istoimene škole u Cerovcu, početkom ove školske godine renovirana je sredstvima koje je donirala Fondacija „Ana i Vlade Divac“, u okviru projekta „Jedan u milion“. Predstavnici ove humanitarne organizacije posetili su ovu obrazovnu ustanovu kako bi videli rezultate radova i upoznali nastavnike i učenike.\nMenadžer za komunikaciju Fondacije „Ana i Vlade Divac“, Anica Divac, istakla je ovom prilikom da je veoma zadovoljna izgledom škole, budući da zna u kakvom je stanju bila pre renoviranja.\n-Osnovni cilj ovog projekta i jeste da se poboljšaju uslovi u obrazovnim ustanovama u malim sredinama i da se deci na taj način da elan kako bi postizali što bolje rezultate – istakla je Anica Divac i poželela mnogo petica učenicima Osnovne škole „Milija Rakić“.\nUčenici su, za ovu priliku, pripremili kulturno-umetnički program u cilju iskazivanja velike zahvalnosti donatoru.\nVranovo 2017: DRUGI MEMORIJALNI TURNIR U MALOM FUDBALU „ZORAN POPOVIĆ POP“\nForum žena SPS-a organizovao tribinu o nasilju nad ženama\nNext story „Budućnost“ iz Ratara osvojila Kup OFS\nPrevious story Televizija „Jasenica“ u sistemu digitalizacije


Lingard spreman da ode iz Mančester junajteda - SPORTSKI ŽURNAL\nBarselona i Milan zainteresovani su za 28-godišnjeg igrača, koga bi besplatno mogli da dovedu na leto\nLingardu na kraju sezone ističe ugovor, a odbio je ponudu kluba za nastavak saradnje pošto je nezadovoljan minutažom, preneli su danas britanski mediji.\nBarselona i Milan zainteresovani su za 28-godišnjeg igrača, koga bi besplatno mogli da dovedu na leto.\nLingard od 1. januara može da pregovara sa stranim klubovima uoči transfera u letnjem prelaznom roku.\nU slučaju odlaska u januaru imao bi samo nekoliko meseci da svojim igrama ubedi selektora Gareta Sautgejta da ga pozove u reprezentaciju za Svetsko prvenstvo u Kataru.\nAko ostane na Old Trafordu malo je verovatno da će se promeniti njegov status kod trenera Olea Gunara Solšera, preneo je Miror.\nLingard je igrao 73 minuta u poslednjoj utakmici engleske reprezentacije protiv Andore (5:0), u kvalifikacijama za Svetsko prvenstvo.


Đukanović za bliskije odnose sa Srbijom\nPredsednik Crne Gore Milo Đukanović u intervjuu za list Politika, izjavio je da odnosi Srbije i Crne Gore ne smeju dugo ostati pod "kosovskom senkom", već da te dve zemlje moraju graditi intenzivnije kontakte i odnos poverenja.\nOn za ovaj list navodi da različiti stavovi o Kosovu opterećuju odnose dve zemlje, ali i napominje da je epilog kosovskog pitanja odavno bio izvestan.\n"Ako ne od ranije, a onda za elementarno politički i pravno upućene, od 1999. godine i Rezolucije 1244 SB UN. I da je sve to posledica nedovoljno promišljene državno-političke strategije Srbije u dugom periodu koji je prethodio demokratskim procesima s početka ovog milenijuma", rekao je Đukanović.\nNa pitanje da li su tačno da će Crna Gora i Kosovo razmeniti ambasadore, crnogorski predsednik je odgovorio da je, kada se neka zemlja prizna, uspostavljanje diplomatskih odnosa sledeći logičan potez.\n"To ni za koga ne sme biti iznenadjenje. Kako sam već rekao, mi smatramo da je, uz evidentne razlike, to ispričana priča i da ona ubuduće ne sme opterećivati odnose Crne Gore i Srbije", kazao je Đukanović.\nĐukanović je za Politiku zaključio da Crna Gora i Srbija moraju više razgovarati i "graditi odnose poverenja":\n"Moramo imati intenzivnije kontakte da bismo, kao dve bliske države, osavremenili i prilagodili odnose i saradnju aktuelnom trenutku i boljoj budućnosti", kazao je Đukanović.\nZa optužbe nevladinog sektora u Crnoj Gori o tome da je umešan u šverc cigareta u Italiji, Đukanović tvrdi da je reč o izmišljotinama, smišljenim da ga politički diskredituju.\n"Nikada niko nije ponudio nijedan dokaz o mojoj navodnoj umešanosti u kriminalne aktivnosti, a evo su prošle godine i napisani kilometri izmišljenih političkih, medijskih optužnica protiv mene", tvrdi Đukanović u intervjuu za Politiku.


Usvojen plan ZDK o pripravnosti za oboljenja izazvana koronavirusom – Fokus.ba\nSvim zdravstvenim ustanovama će biti dostavljen Kantonalni plan pripravnosti kao i procjena potreba za zaštinom opremom, te se svim ustanovama na području ZDK nalaže da formiraju svoje Operativne timove te da urade vlastite Planove pripravnosti, a na osnovu kantonalnog dokumenta, saopćeno je iz Press-službe ZDK\nKrizni štab za praćenje koronavirusa u Zeničko-dobojskom kantonu na današnjoj sjednici usvojio je Kantonalni plan pripravnosti za oboljenja izazvana novim koronavirusom (Covid-19).\nKrizni štab je prihvatio procjenu potreba za zaštitnom opremom i dezinfekcionim sredstvima, kao dio pripravnosti zdravstvenog sistema na borbu s virusom.\nZaključeno je da se prema Vladi ZDK uputi Informacija o stanju u vezi kontrole koronavirusa. Informacija će sadržavati Plan pripravnosti kao i procjenu potrebnih zaštitnih sredstava i dezinfekcionih sredstava. Također će se navesti potreba nabavke najmanje 3-4 kontejnera za izolaciju osoba sa sumnjom na infekciju, kao i osposobljavanje Kantonalne bolnice za tretman najtežih stanja koja trebaju respiratornu podršku, za šta je potrebno hitno izvršiti nabavku najmanje dva respiratora.\nSvim zdravstvenim ustanovama će biti dostavljen Kantonalni plan pripravnosti kao i procjena potreba za zaštinom opremom, te se svim ustanovama na području ZDK nalaže da formiraju svoje Operativne timove te da urade vlastite Planove pripravnosti, a na osnovu kantonalnog dokumenta, saopćeno je iz Press-službe ZDK.\nDokument Kantonalni plan pripravnosti i Procjena potreba za zaštitinom opremom će biti dostavljeni i Federalnom kriznom štabu, navodi se.


Stav BiH o Kosmetu isti kao stav Srbije\nPostignut načelan dogovor o granici - Srbija i BiH su se načelno dogovorile o modelu rješavanja pitanja granice između dvije zemlje, a Srbija je iznijela kompromisne prijedloge u vidu "non pejpera", rekli su danas u Beogradu predsjednik Srbije Aleksandar Vučić i predsjedavajući Predsjedništva BiH Dragan Čović.\n"Ključne političke teme jesu unapređenje naših prijateljskih odnosa i da gledamo kako i na koji način da izbjegavamo sve ono što bi moglo da bude problem", rekao je Vučić.\nNaveo je da se razgovaralo o tri važna pitanja, a na prvom mjestu o izgradnji auto-puta Beograd-Sarajevo.\n"Dali smo našim prijateljima prijedloge. Model je takav, činilo mi se da smo dobili načelnu saglasnost i u Sarajevu kada smo bili, željeli bismo da imamo hidroelektranu Zvornik i Bajina Bašta u cjelini na teritoriji Srbije", rekao je Vučić i dodao da se tu postigao kompromis prihvatljiv za obe strane.\nČović je na konferenciji za novinare u Beogradu, nakon sastanka članova Predsjedništva BiH sa predsjednikom Srbije Aleksandrom Vučićem, rekao da je stav ovog Predsjedništva da se moraju riješiti "sva pitanja dobrosusjedskih odnosa".\n"Kako sa Crnom Gorom, gdje smo riješili pitanje granica i ostavili za sobom sva otvorena pitanja, tako treba uraditi i sa Srbijom i Hrvatskom", dodao je Čović.\nOn je izrazio žaljenje što danas nisu uspjeli da "u potpunosti dogovore rješenje pitanja granica".\n"Nismo iskoristili tri mjeseca od posjete predsjednika Vučića Sarajevu, imali smo dosta vremena, jer model za rješavanje pitanja infrastrukture i granice, a tiče se energetskih objekata, već smo u Sarajevu definisali kao model i šteta je što ovo vrijeme nismo na adekvatniji način iskoristili", naveo je Čović.\n"Ovaj prijedlog, kada je riječ o granici, i danas je prihvaćen kao model i moraćemo zajedno sva trojica /članovi Predsjedništva/, preko naših predstavnika da dođemo do konačnog rješenja i da to pitanje ostane iza nas", rekao je Čović.\nČlanovi Predsjedništva BiH trenutno razgovaraju sa premijerom Srbije Anom Brnabić o načinima za unapređenje odnosa dvije zemlje, jačanju ekonomske saradnje i evropskim integracijama..\nČlanovi Predsjedništva BiH zatim će razgovarati i sa predsjednikom Narodne skupštine Srbije Majom Gojković.\nSusretu, koji je predviđen u 15.45 časova prethodiće svečani doček u vestibilu. Iz Pres-službe Skupštine Srbije Srni je rečeno da će nakon sastanka biti objavljeno saopštenje.\nTokom boravka u Beogradu članovi Predsjedništva BiH položiće vijenac na Spomenik neznanom junaku na Avali.\nČlanovi Predsjedništva BiH vijence će položiti 14.45 časova u pratnji ministra odbrane Srbije Aleksandra Vulina i načelnika Generalštaba Vojske Srbije generala Ljubiše Dikovića, saopšteno je iz Ministarstva odbrane Srbije.\nČlanovi Predsjedništva BiH stigli su sinoć u Beograd, gdje su u vili "Bokeljka" imali radnu večeru sa predsjednikom Srbije Aleksandrom Vučićem na čiji poziv su došli u posjetu.\nČlan Predsjedništva BiH iz Republike Srpske Mladen Ivanić izjavio je juče da unutar tročlanog Predsjedništva BiH nema usaglašenog stava uoči zvanične posjete Beogradu.\nOn kaže da su tri praktične i konkretne teme sa kojima članovi Predsjedništva BiH treba da nastupe tokom posjete Beogradu za koje će se i sam zalagati.\n"Pitanje granice, odnosno imamo li saglasnost da se uđe u razgovor o razmjeni teritorije, gdje uopšte nije u pitanju velika površina. Tu je i razgovor da se omogući normalno korištenje i posebno obnavljanje brana i postrojenja na dvije hidrocentrale - `Zvornik` i `Bajna Bašta`. Onda u tom okviru pokušati da se riješe i pitanja četiri opštine, potopljenih površina i naknada za to", istakao je Ivanić.\nČlanovi Predsjedništva BiH borave u Beogradu nakon što je sredinom novembra bošnjački član Bakir Izetbegović rekao za "Dojče vele" da se nada da će BiH priznati samoproglašeno Kosovo, što je izazvalo oštra reagovanja srpskih političara i u Srbiji i u BiH.\nMinistar spoljnih poslova Srbije Ivica Dačić je juče ocijenio da posjeta članova Predsjedništva BiH Srbiji predstavlja korak naprijed u poboljšanju odnosa dvije zemlje.\nDačić je najavio da će se večeras u Beogradu sastati sa ministrima spoljnih poslova BiH Igorom Crnatkom i Turske Mevlutom Čavušogluom.\nTrilateralni sastanak biće održan u Vili "Mir" sa početkom u 19.00 časova, a po njegovom završetku trojica ministara obratiće se novinarima, saopšteno je iz Ministarstva spoljnih poslova Srbije.


Posjeta predstavnika Saveza opština i gradova | Opština Višegrad\nPosjeta predstavnika Saveza opština i gradova\nPredstavnici opština i gradova Republike Srpske posjetili su danas opštinsku upravu Višegrad i sa načelnikom Mladenom Đurevićem razgovarali o radu lokalne uprave.\nNačelnik odjeljenja za finansije opštine Višegrad Njegoš Tanasković rekao je da je u okviru ove posjete održana i radionica o primjeni samoprocjene finansija lokalne zajednice po metodologiji Svjetske banke.\nViši stručni saradnik za budžet i finansije Saveza opština i gradova Republike Srpske Goran Rakić rekao je da je namjera da se radionice održe širom Srpske i na taj način promovišu opštine u kojima se održavaju ti skupovi.\nOn je dodao da je Savez održao radionicu u okviru projekta „Jačanje kapaciteta jedinice lokalne samouprave u jugoistočnoj Evropi“.\nNačelnik za finansije u banjalučkoj gradskoj upravi Božana Šljivar rekla je da je ovo prilika za razmjenu iskustava iz oblasti finansija.\n„Sa opštinskom upravom Višegrad razmijenili smo iskustva o tome kako funkcionišu finansije, šta donosi novi zakon o lokalnoj samopuravi i o tome koji nas izazovi očekuju u smislu primjene tog zakona, a upoznati smo i o novim projektima koji se pripremaju u Višegradu“, navela je ona.


RTS :: Novi oklopnjak Vojske Srbije – ne postoji teren koji ne može da pređe\nDruštvo Novi oklopnjak Vojske Srbije – ne postoji teren koji ne može da pređe\nsubota, 05. okt 2019, 12:30 -> 16:01\nNovi oklopnjak Vojske Srbije – ne postoji teren koji ne može da pređe\nJedan od novijih borbenih sistema u srpskoj vojsci, oklopni izviđački automobil BRDM-2 MS znatno je povećao operativne i funkcionalne sposobnosti Vojske Srbije. Opremljen je savremenim uređajem za osmatranje, označavanje i gađanje ciljeva u svim vremenskim uslovima, danju i noću. Vozilo je donacija Ruske Federacije, trenutno ih ima deset, a VS će dobiti ukupno 30 BRDM-2 MS.\n"Suština modernizacije je u panoramskoj nišanskoj spravi, kombinovanoj sa osnovnom nišanskom spravom, koje omogućavaju osmatranje na daljinama do pet kilometara, prepoznavanje cilja na tri i po, a laserovanje (označavanje) na više od sedam kilometara", rekao je rukovodilac obuke, potpukovnik Goran Jovanović, u emisiji Dozvolite.\n"Tri su stalna člana posade. Komandir, nišandžija i vozač, plus dva izviđača. Za razliku od BRDM-2, koje vojska već poseduje, na novim vozilima je ergonomija unutrašnjosti promenjena. Udobnije je i sve je preglednije", ističe Jovanović.\nSa prednje strane zaštićen je od metaka kalibra 14,5 milimetara, sa strane 12,7 i 7,62 sa zadnje strane – što je na nivou savremenih oklopnih vozila.\nMasa od sedam tona je sa druge strane znatno manja od najvećeg broja vozila ovog tipa.\n"Velika je prednost i što je veliki broj ljudi već radio na vozilu BRDM-2, koje se već koristi u našoj vojsci, tako da smo lakše savladali mnoge stvari", objašnjava kapetan Saša Stefanović iz Prve brigade Kopnene vojske, koji je i instruktor za nišandžije i komandire vozila.\nVažno je i napomenuti da je maksimalna brzina ovog izviđačko-oklopnog vozila 95 kilometara na čas, a sa punim rezervoarom može da pređe oko 750 kilometara.\nPotpukovnik Goran Jovanović, koji ispred Uprave za planiranje i razvoj Generalštaba Vojske Srbije rukovodi obukom, kaže da tokom boravka u Rusiji nije bilo nikakvih tajni.\n(nedelja, 06. okt 2019, 15:58) - anonymous [neregistrovani]\n(nedelja, 06. okt 2019, 01:13) - Ratko [neregistrovani]\n(subota, 05. okt 2019, 21:36) - anonymous [neregistrovani]\n(subota, 05. okt 2019, 20:36) - anonymous [neregistrovani]\n(subota, 05. okt 2019, 16:22) - Bogdan [neregistrovani]\n(subota, 05. okt 2019, 15:26) - anonymous [neregistrovani]\n(subota, 05. okt 2019, 14:31) - anonymousXS [neregistrovani]\n(subota, 05. okt 2019, 14:09) - anonymous [neregistrovani]


Batine nisu sastavni deo vaspitanja i toga morate biti svesni! - mojabeba.rs\nSvakodnevno se srećemo sa „negativnim ponašanjem“, „izlivima besa“ pa zašto je to tako? Ovakvo ponašanje proizilazi iz dečje nemogućnosti i neznanja da zadovolje svoje bazične potrebe i privlače pažnju makar i negativnim postupcima, a u kasnijem uzrastu testiraju svoje i roditeljske granice.\nDeca imaju potrebu da se slobodno igraju i istražuju svet oko sebe, budu na svežem vazduhu i naravno zadovolje osnovne potrebe za hranom i dovoljnom količinom sna ali najveća potreba je za roditeljskom pažnjom.\nU ova užurbana vremena od roditelja, pogotovo od majki se očekuje da budu uspešne na svakom polju. Da budu uspešne supruge,domaćice, poslovne žene, drugarice a pored toga, veoma je izražen imperativ večite mladosti i lepote. Svakako da mnoštvo obaveza prouzrokuje stres te tad, roditelj nije u mogućnosti da reaguje adekvatno i to je jedan od razloga zasto deca nekad „dobiju po turu“.\nUpravo iz roditeljske nemoći da u tom momentu postupe drugačije a ne zato što misle da je to ispravan vaspitni metod.\nČinjenica je da je većina dece nekad dobilo „po turu“ (ovde ne mislim na neki drugi oblik fizičkog maltretiranja), ipak o ovoj temi kod nas će uvek biti oprečnih mišljenja ali verujem da postoje mnogo bolji vaspitni metodi koji zahtevaju više truda i posvećenosti.\nBatine daju samo trenutan rezultat, izazivajući strah, a na duge staze imaju veoma negativan efekat.\nNa sledećoj strani pročitajte savete koji vam mogu pomoći…\nTagovi: aleksandra batalov batine medicinska sestra-vaspitač posledice razgovor stručnjak top trauma vaspitanje\nOne su dokazale da žena može da bude fit i posle 35… a naše Srpkinje ih prate u stopu!\n7 мар, 2014 Dete\nMališani koja imaju samopouzdanja lakše podnose neuspeh i ostvaruju svoje ciljeve. Da bi dete imalo samopouzdanja, potrebna je stalna podrška rodit...


Početna/DOM/Ambijetalna predstava „O2 (Кiseonik)“ na otvorenom\nSana Life 22. novembra 2021.\tDOM, DOŽIVETI STOTU, MANIFESTACIJE, UMETNOST, ZANIMLJIVOSTI, ZDRAVLJE Ostavite komentar\nPored Dragane, u predstavi igra i Tatjana Nikolić, a koncept i režiju ove predstave potpisuje Dragana Jovanović.\nPredstava će biti izvedena u okviru kampanje ,,16 dana aktivizma protiv nasilja nad ženama” koja počinje 25. novembra Međunarodnim danom borbe protiv nasilja nad ženama i koju zajedničkim snagama izvode Centar za devojke i Savez niških glumaca.\nRealizaciju predstave pomogao je Sekretarijat za kulturu i informisanje, Niš.\nIdeja za predstavu „O2 (Кiseonik)“ nastala je kao odgovor na aktuelnu epidemiološku situaciju pandemije korona virusa, zagađenosti vazduha i položaja žene u ovim okolnostima.\nNaziv „O2 (Кiseonik)“ predstavlja nasušnu potrebu za kisenikom, za opstankom i slobodom. Predstava se sastoji iz šest slika, u kojima se govori o ženi, njenom društvenom položaju, njenim potrebama, nasilju nad ženama, zdravlju, potrebom za slobodom i brigom za očuvanje planete.\nZa mesto izvođena izabran je ,,Čair“ jer u toku predstave biti posađena i dva drveta kao jasan i trajan znak brige o planeti nasuprot sveprisutnoj devastaciji. S druge stranel, ovo mesto nudi mogućnost bezbednog i sigurnog izvođenja i za publiku i za aktere.\nAmbijentalnim izvođenjem predstave je želja da se sa publikom dođe u susret kako bi i slučajni prolaznik postao gledalac.\nOznakeaktivizam borba Čair centar dan devojke Dragana gledaoci glumaca Jovanovic kiseonik kultura manifestacija nasilje Nikolić Niš pandemija pozorište predstava Savez Sloboda Tatjana umetnost žene\nPrethodni UNICEF obeležio Svetski dan deteta\nSledeći Otvoren Centar za podršku eUpravi u Nišu\nUčenici Ekonomske škole su bili subjekti sedam aktivnosti pod nazivima: „Rebusaj u znanje se busaj“, …


БАЊАЛУКОМ ЗАГРМЕЛО „Пукни зоро“ (ВИДЕО)\nBANJALUKOM ZAGRMELO „Pukni zoro“ (VIDEO)\nSvečanom defileu prisustvuju predsednica Republike Srpske Željka Cvijanović, predsednik Narodne skupštine Nedeljko Čubrilović, premijer Radovan Višković, predsedavajući Predsedništva BiH Milorad Dodik, premijerka Srbije Ana Brnabić, ministri u vladama Republike Srpske i Srbije, predstavnici Srpske u institucijama BiH i ambasador Rusije u BiH Petar Ivancov.\n„Svaki put kada smo bili okupljeni oko interesa RS, pobeđivali smo. Ljubav naroda i snaga institucija očuvala je Srpsku. Uvek ćemo slaviti slobodu u kojoj živimo zato što znamo da ona nema cenu“, rekla je predsednica Republike Srpske Željka Cvijanović.\nPosle obraćanja Cvijanovićeve, policijski hor RS je otpevao pesmu „Pukni zoro“.\nDefileu prisustvuju i predstavnici organizacija proisteklih iz odbrambeno-otadžbinskog rata, sin generala Ratka Mladića, Darko Mladić, pripadnici Trećeg puka Oružanih snaga BiH, predstavnici diplomatskog kora, kao i zvanice iz javnog i društvenog života i brojni građani.\nRanije je premijerka RS Željka Cvijanović dodelila ordene Ani Brnabić i Dejanu Bodirogi.\nU 14 časova biće održana svečana akademija u Sportskoj dvorani „Borik“, a od 16 časova predviđen je svečani prijem u administrativnom centru Vlade Srpske.\nSrecan Dan Republike draga braco!!!\nNajbolja država, ovo ostalo oko nas sve septička jama (osim Srbija).\nSrećan praznik Republici srpskoj! Ima li junaka u zemlji i okolini da mi objasni , čime je Ana Brnabić zaslužila orden???


Pale: Potpisani ugovori o podsticaju vrijedni 100.000 KM - FILTER\nPale: Potpisani ugovori o podsticaju vrijedni 100.000 KM\nNačelnik opštine Pale Boško Jugović potpisao je danas ugovore vrijedne 100.000 KM sa 115 korisnika podsticaja u preduzetništvu.\nJugović je izrazio zadovoljstvo današnjim potpisivanjem ugovora, na osnovu kojih će biti isplaćena sredstava u narednih 10 dana svim preduzetnicima koji su konkurisali na javni poziv.\n“Htjeli smo da pomognemo na način na kojim smo mogli, a to je odvajanjem određenog iznosa preduzećima koji će oni iskoristiti za dalja ulaganja. Ta sredstva su predviđena budžetom”, rekao je Jugović novinarima nakon potpisivanja ugovora.\nOn navodi da je rukovodstvo opštine Pale nastojalo da nikoga ne izostavi, da pomognu onoliko koliko mogu, posebno s obzirom na pandemiju virusa korona, te dodao da sredstva predstavljaju moralnu satisfakciju, ali i materijalnu podršku, iako je privrednicima potrebno mnogo više.\n“Opština Pale na ovaj način je stavila do znanja da je uvijek uz njih i da može ne samo na ovaj način, nego i na svaki drugi da im pomogne. O tome smo danas i razgovarali i sve ono što im bude potrebno u funkcionisanju preduzeća mogu se obratiti opštini. Mi smo tu za njih”, istakao je Jugović.\nNačelnik Odjeljenja za privredu i društvene djelatnosti opštine Pale Žarko Čović kaže da je potpisivanjem ugovora završen ciklus podsticaja privredi za 2021. godinu.\nOn poručuje da je kroz program podsticaja privredi opština obezbijedila 100.000 KM za 115 privrednika sa teritorije ove lokalne zajednice.\nPrema njegovim riječima, podsticaji su podijeljeni za nabavku opreme, za ulaganje i adaptaciju objekata, nabavku mašina, za podsticanje mladih ljudi i mladih bračnih parova za otpočinjanje ili unapređenje postojećeg biznisa dok su ugostitelji oslobođeni plaćanja zakupa javne površine – ljetne bašte za period jun-avgust.\nKomercijalni direktor kompanije “Mraz” Marko Đogo rekao je da je ova firma dobila podsticaj od 1.168 KM, koji će proslijediti Udruženju za pomoć djeci i omladini sa posebnim potrebama “Sunce”.\nPredstavnik firme “Drvo prom” Sumbolovac Aleksandra Čvoro zahvalila je opštinskom rukovodstvu za ove podsticaje, koje, kako je rekla, smatra pruženom rukom privrednicima Pala u smislu razvoja.\n“Tu bi ekonomski sigurno više trebalo da se doprinese da bi ljudi uspjeli da ulože u razvoj, ali u svakom slučaju, podsticaj je znak za dobru volju i ostanak u opštini Pale, koja ima perspektivu”, dodala je ona.\nUgostitelj Nikola Samardžija zahvalio je opštini Pale za podsticaje koji su privrednicima uručili i ove godine, i dodao da im on ne znači finansijski, koliko moralno, da znaju da lokalna zajednica stoji iza privrednika, posebno u doba virusa korona.\n“Nadamo se da će opština nastaviti da pomaže i podržava male preduzetnike”, rekao je Samardžija.\nPrethodna Obilježen Međunarodni dan bezbjednog interneta\nSledeća U Istočnom Sarajevu rođena tri dječaka


Emocionalna iscrpljenost lekara (doc. dr Rosa Šapić) - Demoralisani i depresivni doktori ne mogu da pomognu pacijentu | BG online\nDemoralisani i depresivni doktori ne mogu da pomognu pacijentu\n“Simptomi sindroma sagorevanja često su tretirani kao uobičajeni umor od prekomernog rada. Dijagnoza se postavlja tek kad posledice ovog stanja počnu da privlače pažnju okoline što povećava rizik za nastanak depresivnog poremećaja kod lekara. Demoralisani i depresivni doktori ne mogu da pomognu pacijentu…”\nČesto profesionalci (lekari i profesionalci iz sistema zdravstvene zaštite) svoj posao nakon radnog vremena „nose kući“ i nastavljaju da razmišljaju o razgovorima koje su na poslu vodili. To može biti veliki izvor stresa koji sa sobom nosi emocionalno opterećenje. Specijalista psihijatrije doc.dr Rosa Šapić, predsednica Balint društva Srbije, napominje da je Balint grupa mesto gde se ovog tereta mogu osloboditi putem razgovora o problemu i njegovom analizom putem psiholoških metoda. Balint grupa pruža lekarima mogućnost da uče i treniraju veštinu terapijskog odnosa sa pacijentom/klijentom kroz istraživanje ličnog iskustva.\n-Izvori stresa kod zdravstvenih radnika su najčešće visoko emocionalno opterećenje, tipično za ovakvu vrstu profesije, kao i direktan kontakt sa pacijentima (takođe sa velikim brojem ljudi). Doktori i drugi medicinski radnici svoje probleme sa pacijentima “nose kući” i nastavljaju da o njima razmišljaju. Ponekad problematični pacijent živi kao nevidljivi član privatnog života doktora/zdravstvenog radnika i utiče na njegov ili njen život. Na taj način, kvalitet doktorovog života dolazi u pitanje. Simptomi sindroma sagorevanja često su trivijalizovani i tretirani kao uobičajeni umor od prekomernog rada. Dijagnoza se postavlja tek kad posledice ovog stanja počnu da privlače pažnju okoline. To dalje povećava rizik za nastanak depresivnog poremećaja kod lekara. Jasno je da demoralisani i depresivni doktori ne mogu da pomognu pacijentu.\nNa koji način to remeti kvalitet njihovog života?\n-Podatak evropske komisije govori da se sindrom sagorevanja povećava sa godinama staža doktora i drugih zdravstvenih radnika. Studije izvedene u Srbiji pokazuju slične rezultate. Sindrom sagorevanja prepoznat je kao jedan od najvećih zdravstvenih rizika kod ljudi koji se bave profesijama povezanim sa brigom o drugima (doktori, medicinske sestre, socijalni radnici, psiholozi i psihoterapeuti).\nKako izgleda prva faza sagorevanja na poslu?\n-Sagorevanje na poslu dovodi do toga da oni imaju doživljaj da ulažu mnogo truda, a postižu malo i sa pacijentima i sa kolegama na svom radnom mestu. Umorni i obeshrabreni ljudi postaju nesigurni, bez samopouzdanja i sa čestim doživljajem dosade, a u isto vreme, nedostatak samopoštovanja povezan je sa doživljajem omnipotencije i odbijanja pomoći drugima. „Emocionalna iscrpljenost“ se sve više smatra prvom fazom u razvoju sindroma sagorevanja na poslu, ključnom komponentom i indikatorom ovog sindroma. „Emocionalna iscrpljenost“ i sindrom sagorevanja na poslu se mogu pojaviti među lekarima i zdravstvenim radnicima u svim fazama njihovog obrazovanja, karijere i kod svih specijalnosti. Veća „Еmocionalna iscrpljenost“ je povezana sa lošom tolerancijom nesigurnosti i straha od medicinske greške, kao i doživljajem izolacije na radnom mestu. Pored ovog sindroma, lekari i zdravstveni radnici su izloženi i „saosećajnom zamoru“ nakon rada sa zahtevnim pacijentima.\nKoliko u tome može pomoći rad u Balint grupi i kako ti susreti izgledaju?\n-Balint grupa je mesto gde se ovaj teret može odložiti putem razgovora o problemu u odnosu doktor-pacijent i njegovom analizom putem psiholoških metoda. Balint grupa pruža lekarima mogućnost da uče i treniraju veštinu terapijskog odnosa sa pacijentom kroz istraživanje ličnog iskustva iz svakodnevnog rada s pacijentima. Započele su sa svojim radom 1950-ih godina u Londonu, vođene od strane psihoanalitičara Majkla Balinta koji je prepoznao terapijski i dijagnostički značaj odnosa lekar-pacijent, radeći u grupama sa lekarima opšte medicine. Stvorio je metod edukacije koji je po njemu nazvan Balint grupe. Ova edukacija je usmerena na odnos lekar-pacijent i omogućava učenje i sticanje „lekarske veštine“, odnosno profesionalne i terapijske komunikacije s pacijentom koja počiva na psihoterapijskim osnovama. Balint grupe su strukturisane tako da omoguće lekarima da istražuju složene, često problematične interakcije putem usmenih prikaza slučajeva i grupne diskusije. Neke Balint grupe su isključivo namenjene lekarima opšte medicine i lekarima drugih specijalnosti, dok postoje i mešovite grupe sa učesnicima profesija srodnih medicini. Obično Balint grupe imaju šest do dvanaest članova i jednog ili dva sertifikovana Balint voditelja koji se sastaju u redovnim razmacima (jednom nedeljno, dva puta mesečno ili jednom mesečno) u periodu od nekoliko godina. U grupi se kroz lično iskustvo, preko usmenog prikaza slučaja iz svakodnevne prakse, uči i trenira veština terapijskog odnosa s pacijentom. Grupa počinje prikazom slučaja od strane referenta koji izlaže svoju interakciju sa pacijentom koja ga opterećuje. Prikaz slučaja je praćen grupnom diskusijom koja se fokusira na misli, emocije i subjektivne reakcije koje sam prikaz pokreće u članovima grupe. Cilj Balint grupe je da pokrene proces sličan psihoanalitičkim „slobodnim asocijacijama“. Stoga su članovi zamoljeni da prikažu pacijente bez korišćenja beleški i cela grupa se ohrabruje da podeli svoje ideje, asocijacije, slike i emocije pokrenute tokom diskusije. Ovaj način rada omogućava širi i slojeviti uvid koji može dati drugu dimenziju inicijalnom problemu, dok članovi grupe mogu postati svesni svojih do tad nesvesnih stavova prema pacijentu ili situaciji na način koji njima pomaže da prepoznaju svoje sadržaje. U misiji američkog Balint društva se navodi: „Cilj iskustva koje se stiče u Balint grupama je da se nesigurnost, konfuzija i teškoće u odnosu lekar-pacijent, transformišu u razumevanje i značenje koje neguje terapijski savez između doktora i pacijenta”.\nDanas su Balint grupe u svetu postale institucionalizovani vid edukacije, sastavni deo studija medicine, specijalizacija i kontinuirane medicinske edukacije, dok je u mnogim zemljama Balint edukacija deo obavezne edukacije tokom specijalističkog staža lekara.\nMoj sin želi da ga vodim kod psihologa… Moj sin…


Ruma: Konstituisan novi saziv Socijalno - ekonomskog saveta\nNaslovna Društvo Ruma: Konstituisan novi saziv Socijalno – ekonomskog saveta\nRuma: Konstituisan novi saziv Socijalno – ekonomskog saveta\nJuče je u Rumi konstituisan novi saziv Socijalno – ekonomskog saveta Opštine Ruma(SES).\nČlanovi SES-a su predstavnici lokalne samouprave: Slađan Mančić (predsednik Opštine Ruma), Vladimir Maletić (odbornik SO Ruma) i Dušan Ljubišić (načelnik Opštinske uprave); predstavnici iz reda Unije poslodavaca su: Vladimir Lalošević (DOO “CNT”), Aleksandar Banjac (Agencija “Polet”) i Siniša Mićić (ZR “Plastometal”), za njihove zamenike imenovani su: Zoran Jovičić (DOO Mitas), Dragoljub Zorić (Zlatar “Zorić”), Petar Stojisavljević (ZTR “Penema”); sindikalni predstavnici su: Drago Tešić (predsednik SSSO), Vasilije Petković (član Veća sindikata) i Ljilja Vračević – Milivojčević (član Veća), za njihove zamenike imenovani su Slaviša Stjepanović, Jelena Božić, Jasminka Valka – svi članovi Veća.\nNakon usvajanja poslovnika o radu i Orjentacionog plana rada SES-a za 2020. godinu, formiran je i Kolegijum SES-a u kom će predstavnik lokalne samouprave biti Dušan Ljubišić, predstavnik privrede Aleksandar Banjac i predstavnik sindikata Drago Tešić. Za predsedavajućeg SES-a izabran je Dušan Ljubišić, a naredne godine će se predsedavajući birati iz predstavnika Unije poslodavaca. Za sekretara SES-a izabrana je Snežana Banjac, koja je tu funkciju obavljala i u prethodnom sazivu.


► U Beču održan drugi protest protiv rasizma\nSkup je održan ispred američke ambasade u glavnom gradu Austrije, a okupljeni, pretežno mladi, nosili su plakate sa natpisom "Promena dolazi".\nTo je drugi protest protiv rasizma, ali sa znatno manjim brojem ljudi. Na protestu u četvrtak bilo je oko 50.000 demonstranata.\nJedna učesnica protesta je rekla da crnci govore o rasizmu među sobom, ali veoma retko sa belcima, jer crnci stiču utisak da im belci ne veruju.\nPredsednik Austrije Aleksander Van der Belen pozvao je danas da se "saslušaju žrtve rasne diskriminacije".\nSavet Evrope je ove nedelje u izveštaju naveo da u Austriji postoji "govor koji sve više naginje ksenofobiji" i dodao da postoje naznake o policijskom "etničkom profilisanju" posebno prema zajednicama muslimana i crnaca.\nU Austriji se retko javno raspravlja o policijskoj brutalnosti. Prošle godine je pokrenuta istraga o mogućoj prekomernoj upotrebi policijske sile na jednom protestu na kojem su se demonstranti žalili na političku inertnost prema klimatskim promenama.


Runić: Spremna sam za referendum, imam podršku građana Drvara – Zvornik Danas\nNaslovna/VIJESTI/Politika/Runić: Spremna sam za referendum, imam podršku građana Drvara\n„Osnovni razlog zašto je po drugi put za kratko vrijeme žele moj opoziv su pripreme za predstojeće opšte izbore, a Drvar je najveća opština u FBiH sa najviše srpskih povratnika. Ovo predstavlja rušenje srpskog jedinstva i SNSD-a čiji sam ja načelnik“, naglasila je Runićeva, gostujući u Jutarnjem programu RTRS-a.\n„Samo su htjeli smijeniti direktore javnih preduzeća i izvršiti moj opoziv. Na ovaj način nećemo ništa dobro donijeti Drvaru i to sada kada napokon imamamo obezbijeđena sredstva za brojne projekte, zapošljavanje i podsticaje u poljoprivredi“, ističe Runićeva.\n„Umjesto da krenemo naprijed, bavimo se političkom igrankom“, kaže načelnica Drvara i dodaje da referendum nije njen cilj, ali da ukoliko do njega dođe, ima ogromnu podršku naroda i da se ne boji njegovog ishoda.\ndrvar dusica runic\nSrbiji najviše medalja u regionu na upravo završenim Olimpijskim igrama


Male gazde čeka ukupno 180 miliona evra - PKS-RPK Novi Sad\nNeophodna hipoteka, rizična ulaganja, visoke kamate i kratak rok – to su neki od najčešćih problema zbog kojih mnoga mala i srednja preduzeća u Srbiji nisu idealni klijenti banaka. U ovom momentu, kroz najmanje pet programa, domaćim privrednicima su dostupni alternativni izvori finansiranja, a na raspolaganju im je, ili će uskoro biti, najmanje 180 miliona evra.\nBanka Inteza je prva i zasad jedina banka u Srbiji koja realizuje program Evropske unije „Kozme“. Preko njega preduzetnici i mala i srednja preduzeća mogu da dobiju pozajmice bez sredstava obezbeđenja. Nedodeljen je, međutim, svega još milion evra.\n– Za prvih pet meseci relizacije programa „Kozme“ odobrili smo gotovo 59 miliona evra kredita, kojima je podržano više od 1.300 preduzetnika, malih i srednjih preduzeća – kažu u Banci Intezi. – S obzirom na to da je planirani inicijalni iznos u velikoj meri realizovan, razmatramo dalje načine podrške privredi kroz kredite pod ovim uslovima. Ostvareni rezultati ukazuju na to da je zainteresovanost klijenata gotovo ista, bez obzira na region u kojem posluju, s prosečno odobrenih oko 325 kredita u regionu Beograda, Novog Sada, Niša i Kragujevca.\nProblemom kolaterala se bavi i „Inovfin“, deo programa „Horizont 2020“. U Srbiji ga sprovodi Prokredit banka, a cilj je da klijenti što lakše obezbede garanciju. Sami bankari priznaju da je često nemogućnost da se banci da odgovarajuće obezbeđenje kamen spoticanja i prepreka za mnoge odlične firme. To je tipično za uslužne delatnosti. Ukupan fond je 70 miliona evra, ali je dobar deo već odobren.\n– Zbog te neusaglašenosti između kapitala i stvarnih mogućnosti, mnoga preduzeća se susreću sa problemima kada žele da dođu do neophodnih finansijskih sredstava, i tu kamata više nije presudna stvar – objašnjavaju u Prokredit banci. – Prokredit banka je dosad odobrila više od 42 miliona evra u okviru ovog programa i za ovu podršku vlada ogromno interesovanje. Za svakog klijenta Evropski investicioni fond jednim delom garantuje našoj banci da će uzeta pozajmica biti vraćena, dok drugi deo obezbeđenja daje sam klijent. Na taj način im se omogućava da mnogo jednostavnije i brže dođu do neophodnih sredstava za ralizaciju svojih inovativnih projekata.\nPeti „Apeks“ – zajam za mala i srednja preduzeća i druge prioritete – odobren je Srbiji u iznosu od 500 miliona evra. Do kraja septembra 2016. godine odobrena su 184 kredita malim i srednjim preduzećima, preduzetnicima i lokalnoj samoupravi u iznosu od 148,4 miliona evra od sredstava iz prve tranše. Finansijski ugovor o drugoj tranši ovog zajma od 150 miliona evra zaključen je 13. juna 2016. godine, a stupiće na snagu nakon što ga ratifikuje Narodne skupštine.\n– Jedan deo tih novih finansijskih izvora zasniva na kreditnim linijama koje su povoljne zbog garancije države, a realizuju se preko banaka, ali se većina zasniva na stvaranju povoljnijih kreditnih uslova za korisnike na osnovu podele rizika sa bankama, kroz garancijske šeme – objašnjava Katarina Obradović Jovanović, državni sekretar u Ministarstvu privrede. – Nastojaćemo da što efikasnije usmerimo sredstva iz evropskih fondova i učinimo ih pristupačnim za naša mala i srednja preduzeća. Koliko će naša privreda ovih sredstava iz EU povući, zavisi samo od naših privrednika.\n– Kamate na dinarske kredite već su niže, a do toga je doveo trend pada referentne kamate Narodne banke…


Pogodnosti za strane ulagače\nStrani investitori u Republici Srpskoj:\nimaju nacionalni tretman, što znači da imaju ista prava i obaveze kao i domaći rezidenti,\nslobodno stiču i raspolažu pokretnom i nepokretnom svojinom,\noslobođeni su plaćanja carina na opremu koja je ulog stranog lica,\nvrše slobodan transfer dobiti u inostranstvo.\nFond za podršku stranih investitora\nBosna i Hercegovina obezbjeđuje finansijsku podršku stranim investitorima za projekte u oblasti proizvodnje, istraživanja i razvoja, putem Fonda za podršku stranim investitorima. Sredstva iz ovog Fonda odobravaju se u zavisnosti od veličine investicije, broja novootvorenih radnih mjesta, ulaganja u nerazvijena područja, ekoloških zahtjeva i učešća izvoza u ukupnoj prodaji.\nOsiguranje stranih investicija\nStrane investicije u Bosni i Hercegovini mogu biti osigurane od restrikcije transfera, eksproprijacije, rata i građanskih nemira i kršenja ugovora, putem Fonda Evropske unije za garantovanje investicija, kojim upravlja Multilateralna agencija za garantovanje investicija (MIGA), članica Svjetske bankarske grupe. Takođe, moguće je dobiti podršku US Overseas Private Inves¬tment Corporation (OPIC), u smislu osiguranja investitora od političkog rizika.\nU cilju promocije i zaštite investicija, Bosna i Hercegovina je potpisala sporazume sa slijedećim zemljama:\nSporazumi o unapređenju i zaštiti investicija:\nTakođe, u postupku potpisivanja je i sporazum sa Libijom i Ujedinjenim Arapskim Emiratima.


Ivana Španović sa budućim šampionima - Sportska centrala\n15 sep 2018. 16:16\nNajbolja atletičarka Srbije Ivana Španović družila se danas sa mladim olimpijcima koji će od 6. do 16. oktobra predstavljati Srbiju na Olimpijskim igrama mladih.\nMladi sportisti koji borave u zajedničkom tening kampu pripremajući se za Buenos Ajres, imali su prilku da od iskusnog šampiona, kakav je Ivana Španović, čuju puno korisnih saveta.\nPored ostalog Ivana im je rekla:\n– Važno je da uvez znate da možete bolje, ali i da budete realni po pitanju sebe, a ne prekomerno skromni. Pripreme su uvek duge i teške, biće puno uspona i padova, ali je najvažnije da se vi sami po pitanju sebe osećate dobro, da imate cilj i da vredno radite na tome da ga ostvarite. Prečica do uspeha definitivno ne postoji.\nIvana je govorila i o teškim trenucima, usponima i padovima, o povredama i kako je ona prevazilazila te trenutke:\n– Imate pravo da imate loš dan i da vam se motaju loše misli po glavi i da vam manjka samopouzdanja, ali je važno da radite na tome da to prevaziđete sa ljudima koji su deo vašeg tima i vaša najveća podrška.\nMlade sportiste je interesovalo kako je u juniorskom periodu uklapala školu, treninge i takmičenje, kako se osećala kada je morala da se povuče iz finala Evropskog prvenstva zbog povrede, da li je razmišjala čime će sebaviti nakon aktivne sportske karijere, iz čega crpi motivaciju itd.\nKaratistkinja Ivana Perović je po završetku radionice rekla:\n– Bilo je sjajno iskustvo. Meni je puno značilo, a sigurna sam i ostalima. Nešto čega ću se sigurno setiti kada budem na takmičenju je ono što je Ivana rekla da veličina takmičenja jeste važna, ali da je najvažnije da uvek budemo fokusirani na sebe i svoj rezultat.\nSportistima i Ivani se u druženju pridružio i predsednik Olimpijskog komiteta Srbije Božidar Maljković.


Novi korona-presek: Brojevi padaju - mediji.net\nNovi korona-presek: Brojevi padaju\nU Srbiji je do poslednjeg preseka potvrđeno da ima još 172 novoobolela od kovida 19, dok je od posledica ove bolesti preminulo šest osoba.\nU Srbiji su do sada ukupno testirana 4.259.803 građanina, a u poslednja 24 sata testirano ih je 9.895.\nPrema poslednjim podacima Ministarstva zdravlja i Instituta "Batut", na respiratorima se trenutno nalazi 19 osoba, dok je na bolničkom lečenju 501 pacijent.\nDanas zaseda komisija Agencije za lekove i medicinska sredstva Srbije koja će odlučivati da li će se vakcina protiv...\nkorona vakcinaPreko 700 vesti\nvakcina protiv koronavirusaPreko 1400 vesti\nU Republici Srbiji do 15 časova 20. juna 2021. godine registrovana su ukupno 715.753 slučaja kovid 19. Od poslednjeg izveštaja testirano je 5.938 osoba od kojih su 60 pozitivno. U poslednja 24 sata preminule su 4 osobe\nU Srbiji je u prethodna 24 sata na koronavirus testirano 5.938 građana.Na respiratorima širom zemlje nalazi se 16 obolelih.Infektolog i član Kriznog štaba Mijomir Pelemiš rekao je danas da Srbija nije bobedila koronavirus, ali da je na dobrom putu."Nismo pobedili koronu. Ali jesmo na dobrom putu da...\nUgašen požar u čačanskoj "Slobodi"\nPožar u čačanskoj fabrici "Sloboda" je ugašen, nakon snažne eksplozije u petak uveče u kojoj je lakše povređeno troje radnika, a oko 150 domaćinstava je evakuisano. Prvi čovek Čačka tvrdi da eksplozija nema veze sa onom koja je izazvala požar u istoj fabrici pre dve nedelje.U noći između...\nKrajem maja ove godine Marko Šćiban, ornitolog iz Društva za zaštitu i proučavanje ptica Srbije, istraživao je ptice u okolini Kladova. Među ostalim pticama na obali Dunava bile su prisutne polno zrele jedinke morskih galebova i sinjih galebova, što je ukazivalo na moguće gnežđenje.\nKome će i kolike poreske olakšice doneti novi zakon?\nPredsednik Srbije Aleksandar Vučić je najavio da će biti ukinut porez na godišnji dohodak građana mlađih od 40 godina, da će poslodavci plaćati 70 odsto manje poreza i doprinosa za mlade koji se prvi put zaposle i za angažovane na projektima istraživanja i razvoja.Ako bi se državni paketi pomoći...


Živković: Stefanović da obriše "titulu doktora i diplomu" iz biografije - Infobrif\nŽivković: Stefanović da obriše „titulu doktora i diplomu“ iz biografije\nObjavljeno 24.12.2019. u 15:20 poslednja izmena 24.12.2019. u 15:20\nPredsednik Nove stranke Zoran Živković pozdravio je danas „brisanje doktorske titule“ iz biografije Siniše Malog na sajtu Ministarstva finansija i pozvao ministra unutrašnjih poslova Nebojšu Stefanovića da iz svoje biografije obriše „titulu doktora i diplomu“ jer za njih, kako je rekao, „nema dokaza“.\nObraćajući se novinarima u Skupštini Srbije, Živković je rekao da od premijerke Ane Brnabić očekuje da „izbriše Malog i Stefanovića iz sastava vlade“ a od građana Srbije da na predstojećim izborima izbrišu „klan Aleksandra Vučića sa svim njegovim falsifikatorima“.\nLider Nove stranke je dodao da od predsednika Srbije i republičke javne tužiteljke Zagorke Dolovac očekuje da obaveste javnost šta se dešava sa prijavom koju je podneo početkom novembra protiv Aleksandra Vučića, Nebojše i Branka Stefanovića i bivšeg direktora Krušika Mladena Petkovća zbog „zločinačkog udruživanja sa namerom da se ošteti Krušik“.\n„Vučić je nedavno pozvao svakog ko ima saznanja o kriminalnom delovanju klana Stefanović da podnese krivičnu prijavu. Izgleda da je dosta vremena izgubio učeći kineski pa se ne seća da sam 5. novembra podneo prijavu protiv njega, Nebojše i Branka Stefanovića, i Mladena Petkovića zbog namere da se javna imovina na kriminalan način pretvori u privatan profit“, kazao je Živković.\nKomentarišući današnju raspravu u Skupštini Srbije o zakonima iz oblasti odbrane, Živković je kazao da u Predlogu strategije odbrane Srbije, odnosno strategije nacionalne bezbednosti „nije isključena“ mogućnost oružane agresije na Srbiju.\n„Pošto se graničimo sa NATO državama ili sa onima koji su pod direktnom kontrolom NATO, poput BiH i Kosova, očekujem da se objasni građanima zašto smo pod pretnjom agresije od strane NATO dok njihovi oficiri sede u našem Generalštabu“, kazao je Živković.\nOcenio je da je u pitanju „samo nastavak plitke, bizarne kampanje u kojoj Vučić, čak više od Vulina, voli da se hvali kako je vojska jaka i moćna“.\nAleksandar VučićAna BrnabićBiografijaNebojša StefanovićSiniša MaliZoran Živković\nOva vrsta zabave može skupo da vas košta: Kazne i do 100.000 dinara ili društveno korisni rad\nVulin: Uvodimo „koncept totalne odbrane“


Informacija za radnike o pravnom dejstvu sporazumnog raskida ugovora o radu – Radio Srbac\nInformacija za radnike o pravnom dejstvu sporazumnog raskida ugovora o radu\nPovodom informacija da pojedini poslodavci u Republici Srpskoj radnicima nude potpisivanje sporazumnog raskida ugovora o radu zbog obustave rada i otežanog poslovanja, republička inspekcija rada skreće pažnju radnicima, šta za njih znači potpisivanje takvog sporazuma.\n“Sporazumni raskid ugovora o radu, predstavlja dvostrani pravni akt, između radnika i poslodavca u kome se definišu uslovi prestanka ugovora o radu na osnovu njihove međusobne saglasnosti. Isti mora biti u pisanoj formi i potpisan od strane radnika i poslodavca, jer jedino tako sporazum o raskidu radnog odnosa proizvodi pravno dejstvo.\nSvjesni smo da će aktuelna situacija ostaviti niz posljedica na privredu i ekonomiju. Vlada Republike Srpske utvrdila je niz mjera u cilju pomoći privredinim subjektima radi prevazilaženja poteškoća u poslovanju. Želimo apelovati na poslodavce da u razgovoru sa radnicima pokušaju usaglasiti rješenje o načinu radnog angažovanja i isplati plata, a da zadnja mjera bude otkaz ugovora i odjava djelatnosti”, kaže se u saopštenju republičke inspekcije rada.


Značaj sportske masaže - Master Physical\nZnačaj sportske masaže\nSportska masaža, kada se izvodi pravilno i stručno, veoma je efikasna metoda kojom se smanjuje mišićna tenzija i vraća ravnoteža muskuloskeletnog sistema pojedinca. Kada se primenjuje redovno, sportska masaža može smanjiti rizik od povreda koje nastaju kao posledica premora mišića, ligamenta, tetiva, zglobova.\nVećina zamora mišića prolazi nezapaženo od strane samog sportiste sve dok ne dođe do nekog ozbiljnijeg problema ili povrede. Upravo iz tog razloga, dobro obučen i vešt terapeut- maser može da otkrije, pod prstima, nivo opterećenja koji trpi određeni mišić, i primenom adekvatne masažne tehnike, pomogne sportisti da očuva svoje fizičko zdravlje.\nUz pomoć sportske masaže ubrzava se oporavak organizma nakon treninga, zagrevaju se i omekšavaju tkiva, poravnavaju se mišićna vlakna, poboljšava se cirkulacija i detoksikacija mišića. Sportska masaža održava mišiće zdravima, gipkima, manje podložnim povredama, povećava opseg kretanja, snagu mišića, ubrzava proces jačanja, poboljšava protok krvi i čini spremnijim na nove i bolje rezultate u sportskim aktivnostima ali i u životnim izazovima.\nZa više informacija o sportskoj masaži i drugim vrstama masaže u okviru ordinacije Master Physical pogledajte ovde\nbol u leđima masaža master physical sport\nVaučeri – najbolji novogodišnji poklon


VELIKA TUGA, NEMA VIŠE DŽINA DŽORDŽA: Uginuo najveći pas na svetu! (VIDEO) – Nadlanu.com\nVELIKA TUGA, NEMA VIŠE DŽINA DŽORDŽA: Uginuo najveći pas na svetu! (VIDEO)\nObjavljeno 24. okt 2013. / 15:20:52\nDžorž je uginuo samo mesec dana nakon što je napunio osam godina. Na zvaničnoj Fejsbuk stranici “velikog Džordža” objavljeno je da je najveći pas napustio ovaj svet okružen porodicom i ljudima koji su ga voleli.\n– Cenimo ljubav i podršku koju ste pružali našem Džordžu. Nastavićemo da poštujemo njegov duh kroz humanitarna dela – objavila je porodica sa kojom je Džorž proveo ceo svoj život.\nDžorž je bio visok neverovatnih metar i devet centimetara i težak oko 110 kilograma. Imao je svoje verne pratioce na društvenim mrežama Fejsbuk, Tviter, a gostovao je čak i kod Opre.ski Džordž – život sa najvećim psom na svetu”.\nMogao je da pojede i do 50 kilograma hrane, a porodica Naser sa kojom je živeo u Arizoni uživala je u njegovom društvu. Najveći pas na svetu bi provodio svoje dane spavajući na posebnom krevetu, lajući i jedući svoju omiljenu hranu – piletinu sa pirinčem.\nDžordž je postao deo porodice Naser još kao štene, a Dejv Naser je prošle godine objavio i knjigu “Džinovski Džordž – život sa najvećim psom na svetu”.\n10 fobija za koje niste znali da postoje\nLjubavni horoskop za 24. oktobar\nMarija Milošević pre 11 minuta 0


Bor obeležava dan grada - 3. oktobar | Za media\nBor obeležava dan grada - 3. oktobar\nSutra će u Boru biti obeležen dan grada, 3. oktobar, dan kada je pre 75 godina oslobođen u Drugom svetskom ratu.\nU prepodnevnim satima u Gradskoj upravi biće organizovan prijem stranih delegacija koje će dočekati gradonačelnik Bora Aleksandar Milikić. U 11 sati biće položeno cveće na spomenik Oslobodiocima, nakon čega sledi svečana akademija u muzičkoj školi. U sali bioskopa "Zvezda" u 20 sati na programu je koncert Stevana Anđelkovića.\nIvana i Ivan Đurić iz Bora imaju svoj sajt "Saveti lekara" na kome svakodnevno objavljuju priče o bolestima i lečenju...Više\nDan rudara, 6. avgust, biće obeležen u Boru pod pokroviteljstvom kompanije "Serbia Zijin Bor Copper" doo Bor i grada...Više\nU Boru "Ulica dečjeg osmeha", u ponedeljak 26. decembra\nUstanova "Centar za kulturu opštine Bor" organizuje, u okviru novogodišnjih praznika, tradicionalnu manifestaciju "...Više


Kada je video šta je uradio Šešelju, Vučić iz straha odustao od duela sa Boškom Obradovićem! | Vestinet.rs\nPočetna AKTUELNO\tKada je video šta je uradio Šešelju, Vučić iz straha odustao od duela sa Boškom Obradovićem!\nKada je video šta je uradio Šešelju, Vučić iz straha odustao od duela sa Boškom Obradovićem!\nPredsednik Srbije i lider SNS Aleksandar Vučić i lider pokreta „Dveri“ Boško Obradović, uprkos nekim najavama, nisu sukobili stavove u TV studiju.\nObradović je tokom protekle večeri najavio da će se pojaviti na TV Hepi kako bi učestvovao u „kasno najavljenom duelu sa Vučićem“.\nUbrzo je tabloid Informer na svom portalu objavio da je to „laž“ i da Obradović želi da napravi „haos i incidente“, a jutros je urednik Hepija Milomir Marić rekao da nema nikakvog duela i da niko iz opozicije nije pozvan.\nMeđutim, Obradović je zatim na Tviteru optužio Marića da laže i poručio da će ipak doći u studio. Kasnije je naveo da ga je na ulazu zaustavilo obezbeđenje, što je ocenio kao skandal i najavio obraćanje medijima tokom dana.\nIstovremeno, predsednik Srbije je u programu rekao da je oko studija bilo „nekih ljudi“ koji su po njegovom dolasku „stavili kapuljače i pobegli“, dok je Marić rekao da su „incidente najavili neki koji nisu bili ni pozvani“ i da je bilo pretnji po Vučićevu bezbednost.\n„Reč je o Obradoviću, koji je valjda hteo neki incident da izazove, a onda je shvatio da ne dolaze (novinarke TV Pink) Gordana Uzelac i Mara Dragović i da baš ne može onako kako to rade sa ženama. Ovo je malo teža kategorija“, kazao je Vučić\nVučić je u emisiji rekao da ga „ne plaše takve stvari“ i da tim potezima njegovi politički protivnici sami sebi štete, jer je „prošlo vreme nasilnika“. Zatim je govorio o beogradskim izborima, najavljenim investicijama i budžetskom suficitu.\nRanije je Obradović je rekao da se Vučić „očigledno uplašio i pravi čitavu predstavu sa ciljem da izbegne direktno sučeljavanje“.\n„Ja se nadam da Vučić nije tolika kukavica, jer se u više navrata u javnosti hvalio kako je spreman na duel.\nSad kad smo ga dogovorili, nema razloga da beži i glumi žrtvu. Dolazim sam i nadam se da nisam u opasnosti i da mi bezbednost nije ugrožena“, kazao je Obradović, a saopštio pokret Dveri.\nObradović je naveo da je sinoć poziv na duel sa Vučićem u jutarnjem programu TV Hepi dostavljen informativnoj službi pokreta Dveri, dodajući da im je objašnjeno da predsednik Srbije do izborne tišine ima samo taj termin, jer posle toga putuje van zemlje.\nDodao je da je prihvatio poziv na taj duel jer ga već duže vreme zahteva, iako je smatrao da je krajnje nekorektno da ga na duel pozivaju tako kasno.\n„Potvrdio sam (uredniku Milomiru) Mariću SMS porukom da prihvatam duel.\nOni su očigledno očekivali da ću zbog kratkog vremena za pripremu odbiti učešće, pa da onda to slavodobitno objave i da me predstave kao kukavicu“, naveo je Obradović.\nPodsetimo se kako je prošao Šešelj u tv duelu sa Obradovićem:\nStajao je na metro stanici na Menhetnu kada se približavao voz : PUTNICI NIKADA NISU BILI OVAKO PRESTRAŠENI! – VIDEO\nPROPAO DŽEJMI OLIVER: Zašto se srušilo carstvo najslavnijeg kuvara na svetu?!


Erdogan počeo afričku turneju\nTurski premijer Redžep Tajip Erdogan započeo je svoju četvorodnevnu posetu Severnoj Africi, sa ciljem da učvrsti i proširi sve veći u ticaj Turske u regionu zahvaćenom burnim previranjima.\nPrvo odredište premijera Erdogana je Kairo gde će, kako se očekuje, imati sastanke sa članovima vladajućeg egipatskog vojnog saveta, glavnokomandujućim egipatskih oružanih snaga Mohamedom Tantavijem, kao i sa egipatskim premijerom Esamom Šarafom. Turski lider takođe namerava da predstavi svoju spoljnopolitičku viziju Arapskoj ligi i razgovara sa mladim liderima koji su pomogli u svrgavanju bivšeg predsednika Hosnija Mubaraka u u talasu protesta početkom ove godine.\nErdogan će posetiti Tunis u sredu, dok će sledećeg dana voditi razgovore sa šefom Prelaznog nacionalnog saveta u Libiji. Neki zvaničnici u Izraelu su izrazili bojazan da bi Erdoganova diplomatska turneja po zemljama „arapskog proleća,“ mogla da podstakne anti-izraelske napetosti, u jeku daljeg pogoršanja izraelsko-turskih odnosa.\nZategnutost u odnosima dve zemlje je povećana pošto je Izrael odbio da se izvini Turskoj za ubistvo devetoro turskih državljana prilikom napada izraelskih komandosa na humanitarni brod, koji je u maju prošle godine pokušao da probije izraelsku blokadu Pojasa Gaze. Turska je nedavno proterala izraelskog ambasadora i druge visoke diplomate iz Ankare i suspendovala vojnu trgovinu i vojnu saradnju sa Izraelom.


DRŽAVA SPREMNA DA 'ODREŠI KESU' ZA JAVNI SEKTOR: Veće plate za medicinare, vojnike, prosvetne radnike\nDRŽAVA SPREMNA DA 'ODREŠI KESU' ZA JAVNI SEKTOR: Veće plate za medicinare, vojnike, prosvetne radnike\nAutor: Glas javnosti 29.09.2020. u 18:18\nOd sledeće godine biće veća minimalna zarada i penzije, a povećajne bi mogli da očekuju i zaposleni u javnom sektoru.\nPredsednik Srbije Aleksandar Vučić najavio je ovo povećanje.\n- To povećanje neće biti značajno kao što je bilo prošle godine, ali bićemo možda jedina zemlja koja će uspeti da to izvede. Biće prostora da povećamo zarade za naše medicinare, vojnike ... - najavio je Vučić.\nPlate u javnom sektoru nedavno je pomenuo i ministar finansija Siniša Mali.\n-Sačekaćemo kraj septembra i oktobar da vidimo kakvo je stanje u budžetu i da li ćemo i kojoj meri ići i sa povećanjem plata u javnom sektoru - rekao je Mali.\nAleksandar Vučićplatejavni sektorminimalna zarada Siniša Mali


RTCG - Radio Televizija Crne Gore - Nacionalni javni servis :: Društvo :: Novi članovi sindikati RTV Ulcinj i RTV Cetinje\n09. 02. 2019. 12:55 >> 12:31 0\nNovi članovi sindikati RTV Ulcinj i RTV Cetinje\nZaposleni u RTV Ulcinj i RTV Cetinje od juče su novi članovi Sindikata medija Crne Gore.\nGlavni odbor Sindikata medija Crne Gore (GO SMCG) na jučerašnjoj sjednici je konstatovao da su sindikalne organizacije pomenutih lokalnih javnih emitera iz Ulcinja i Cetinja nove članice SMCG.\n"Prihvatanjem u članstvo koleginica i kolega iz Ulcinja i sa Cetinja, Glavni odbor je uvećan na 14 članova. Nove članice Glavnog odbora su predsjednice sindikalnih organizacija i to Marija Todorović iz RTV Cetinje i Suzana Mujić iz RTV Ulcinj" navodi se u saopštenju SMCG.\nKako se dodaje, one su upoznale Glavni odbor sa stanjem u medijima u kojima rade. Konstatovano je da je najlošija situacija u Ulcinju, jer im se duguje 15 zarada, a GO je već imao aktivnosti koje bi trebalo da vode ka stabilizaciji situacije u tom mediju.\nSMCG sada okuplja sedam sindikalnih organizacija iz lokalnih javnih emitera, pet iz privatnih, jednu iz Javnog servisa RTCG, kao i jedan dio individualnih članova.


Gasovod će da se gradi: Merkelova bila jasna | Najnovije vesti - Srbija danas\n16.02.2019. • 16:10 Tanjug\nPredsednik Aleksandar Vučić kaže da je nemačka kancelarka Angela Merkel u govoru na Minhenskoj bezbednosnoj konferenciji istakla da će Severni tok opstati.\nKako je rekao, takav njen stav je važan i za Srbiju i gradnju Turskog toka, jer on lično ne veruje da mogu da postoje dvostruki standardi.\nVučić je, u izjavi novinarima u Minhenu, rekao da je mađarski predsednik Vikotr Orban, inače, ostao pri izgradnji Turskog toka, odnosno gasovoda koji bi išao kroz Bugarsku, Srbiju, Mađarsku.\nKancelarkin govor je, istakao je, bio interesantan, pre svega zato što je definisao ne samo nemačku politiku, već i politiku Evrope u narednom periodu.\nIstakao je da je govorila i o Severnom toku i poručila da se Severni tok opstati, te napravila paralelu sa vremenom Hladnog rata, kada su i Istočna i Zapadna Nemačka dobijale ruski gas i upitala - Ako smo mogli u vreme Hladnog rata i najlošijih odnosa, zašto ne bismo mogli i danas?\n- To je naišlo na zestoku kritiku dela američkih i britanskih medija, koji su posle obraćanja pripremljeni došli na njenu diskusiju sa Išingerom, jer oni govore da je Severni tok 2 ''vanzemaljac'' koji će razoriti evroatlantske integracije - rekao je srpski predsednik.\nIstakao je da je Merkel ostala čvrsta u stavu da osuđuje Rusiju zbog Ukrajine, ali da ni slučajno neće dozvoliti da Severni tok ne bude sproveden u delo.\nTo je, istakao je važno i za Srbiju zbog izgradnje Turskog toka, jer, kako kaže, ne veruje da mogu da postoje dvostrki standardi.\nTurski tok Srbija Angela Merkel Aleksandar Vučić


Opozicija predala zahtev za rušenje Vlade Kosova\nZgrada Vlade Kosova, Priština\nKosovska opozicija predala je Skupštini Kosova peticiju sa dovoljnim brojem potpisa poslanika za izglasavanje nepoverenja vladi.\nPeticiju je pokrenula opoziciona Inicijativa za Kosovo Fatmira Ljimaja, a podržali su je i poslanici opozicione Alijanse za budućnost Kosova i pokreta Samoopredeljenje, te pojedini poslanici vladajućih stranaka.\nU zahtevu se navodi da trenutna vladajuća koalicija Demokratske partije Kosova i Demokratskog saveza, kao i pripadnika manjinskih zajednica, nije uspela da reši suštinske probleme sa kojima se suočava Kosovo, a kao posledica toga zemlja je više od godinu i po dana u političkoj krizi.\nSakupljeno je potrebnih 40 potpisa.\nNakon predaje peticije opozicija se obratila i medijima.\nValjdete Bajrami iz Inicijative za Kosovo zatražila je i od preostalih poslanika koji nisu potpisali peticiju da budu prisutni na sednici kada se ona sazove i da podrže nepoverenje vlade.\nAida Durguti iz Samoopredeljenja rekla je da je trenutna vlada neodgovorna i da za to treba da snosi odgovornost, o čemu treba da odluči Skupština.\n"Očekujemo da će poslanici bez razlike, pripadaju li opoziciji ili poziciji delovati u interesu zemlje", istakla je Durguti.\nPalj Ljekaj iz Alijanse za budućnost Kosova naveo je da je Kosovo sa trenutnom vladom prošlo kroz tri teške godine, ali dodao da će današnji korak služiti zemlji.\nOn se zahvalio svim poslanicima, posebno onima iz pozicije koji su potpisali peticiju.\n"Ubeđen sam da ćemo uspeti u tome", kazao je Ljekaj.\nS druge strane, ministar ekonomije iz redova Demokratskog saveza premijera Kosova Avdulah Hoti reagovao je na Fejsbuku navodeći da su većina potpisnika poslanika oni koji su uzrokovali probleme na Kosovu, na koje se opozicija poziva.\n"Ne razumem gde je etika političkog delovanja. Kako se može kritikovati zakon o Trepči? Osiguravam vas da ovakve peticije neće zaustaviti antikoruptivne politike koje su sada na sistematski način uspostavljene tokom Mustafine (premijer Isa Mustafa) vlade", naveo je on.\nNa osnovu Ustava Kosova, glasanje o poverenju se razmatra na Skupštini ne kasnije od pet i ne ranije od dva dana od podnošenja zahteva.\nPredstoji sastanak predsedništva Kosova koje treba da zakaže sednicu po tom pitanju.\nUkoliko je predlog o nepoverenju Vlade uopšte izglasan, Vlada se smatra u ostavci i raspisuju se prevremeni izbori.\nNepoverenje vlade se smatra usvojenim kada za to glasa više od polovine poslanika Skupštine Kosova, od ukupno 120.


Novi e-servis omogućava da se sa Republičkim geodetskim zavodom komunicira isključivo elektronskim putem - Gradjevinarstvo.rs\n26.11.2019. | Beta\nRepublički geodetski zavod (RGZ) saopštio je da je u okviru eŠaltera počeo da radi novi e-servis, koji će omogućiti licenciranim geodetskim organizacijama da komuniciraju sa RGZ isključivo elektronskim putem, a građanima je omogućeno digitalno podnošenje zahteva katastru putem licenciranih geodetskih organizacija.\n- Sada će građani sve svoje poslove u vezi sa oblastima rada geodetskih organizacija moći da obave u svom gradu, bez obzira gde se njihova nepokretnost nalazi, što je ogromna ušteda vremena i novca - precizirano je u saopštenju.\nPodseća se da je do sada bilo neophodno otputovati u mesto u kom se nepokretnost nalazi i podneti zahtev u tamošnjoj službi katastra nepokretnosti.\nIstaknuto je da je novi e-servis najlakši, najbrži i najpouzdaniji put da građani reše probleme u vezi sa svojom imovinom, a istovremeno je omogućeno da administracija nepokretnosti funkcioniše lakše, jednostavnije, efikasnije i pouzdanije.\nRGZ je izradio i mapu licenciranih geodetskih organizacija u Srbiji, kojih ima 440, i obezbedio uvid u sve neophodne poslovne podatke.


Članovi UFDS-a posetili kompaniju PS FASHION – UFDS\nU subotu, 11. maja, članovi Udruženja finansijskih direktora Srbije (UFDS) posetili su kompaniju PS Fashion, gde im je pružena ekskluzivna prilika da saznaju više o poslovnom modelu ove kompanije, ali i da obiđu proizvodnju u kojoj nastaju nove kolekcije.\nDomaćini kompanije PS Fashion bili su: Ivan Radovanović – član UFDS-a i finansijski direktor, kao i Slađana i Predrag Pantović – vlasnici kompanije PS Fashion.\nIvan Radovanović je, članovima UFDS-a, prezentovao kako kompanija PS Fashion organizuje poslovanje u skladu sa globalnim trendovima. Radovanović je govorio o inovacijama u načinu kupovine, finansijama i nabavkama, ali i o strategijama, koje se primenjuju pri osmišljavanju novih PS Fashion kolekcija.\nČlanovi UFDS-a su, u toku razgovora sa vlasnicima kompanije PS Fashion, saznali kako je mala kompanija iz Čačka prerasla u prepoznatljiv brend, koji danas slavi više od 20 godina postojanja i zapošljava preko 600 radnika.\nTokom posete kompanije PS Fashion, članovi UFDS-a su takođe imali priliku da se upoznaju sa najvećim izazovima, koje modna industrija diktira svakodnevnom poslovanju, ali i sa svim specifičnostima koje nosi biznis model ovakvog brenda.\nZahvaljujemo se kompaniji PS Fashion na gostoprimstvu, kao i na mogućnosti da članovi Udruženja bar na trenutak osete kako izgleda biti deo njihovog tima.\nPrevPrethodna vestOdržan redovni sastanak UFDS-a\nSledeća vestOdržan sastanak sa kompanijom Marsh DOOSledeći


Haško tužilaštvo traži razdvajanje optužnice protiv Mladića (SETimes.com)\nHaško tužilaštvo traži razdvajanje optužnice protiv Mladića\nAko Haške sudije odobre razdvajanje optužnice protiv Ratka Mladića, njegovo prvo suđenje moglo bi da počne već u januaru 2012.\n(Blic - 18.08. 2011; Rojters, AP, DPA, AFP, CNN, AKI, Dojče Vele, Dutchnews.nl, RFE/RL, VOA, Beta, B92, Haški tribunal - 17.8.2011.) Pored dve tačke optužnice za genocid, bivši komandant vojske bosanskih Srba Ratko Mladić tereti se u pet tačaka i za zločine protiv čovečnosti i po četiri tačke za kršenje zakona i običaja rata. [Rojters]\nTužilaštvo Haškog tribunala saopštilo je u sredu (17. avgusta) da je zatražilo dozvolu za razdvajanje optužnice u dva dela kako bi se ubrzao čitav postupak.\nAko haške sudije odobre taj predlog podnet u utorak, bivšem komandantu vojske bosanskih Srba sudilo bi se prvo za genocid zbog njegove uloge u masakru u Srebrenici 1995. godine, kada je ubijeno oko osam hiljada bošnjačkih muškaraca i dečaka.\nSuđenje bi u tom slučaju počelo u januaru, izjavio je Aleksandar Kontić, pravnik u kancelariji glavnog haškog tužioca Serža Bramerca, na redovnom nedeljnom brifingu za novinare u Tribunalu u sredu.\nPošto taj predmet bude završen, počelo bi drugo suđenje, povodom preostalih optužbi iz najnovije, izmenjene optužnice protiv Mladića od 1. juna ove godine. Pored dve tačke za genocid, 69-godišnji penzionisani general, koji se nalazio na čelu vojske bosanskih Srba u ratu od 1992 do 1995 u Bosni i Hercegovini (BiH), tereti se i po pet tačaka za zločine protiv čovečnosti i po četiri tačke za kršenje zakona i običaja rata.\nTaj deo optužnice odnosi se na razna zverstva počinjena za vreme 43-mesečne opsade Sarajeva i u drugim opštinama širom BiH, uključujući progon, istrebljenje, deportacije, nečovečno postupanje, teror, nezakonite napade i uzimanje talaca.\nUpitan zbog čega je tužilaštvo odlučilo da predloži razdvajanje optužnice, Kontić je kao jedan od razloga naveo činjenicu da je „Mladić nedavno uhapšen u poslednjoj fazi mandata Haškog suda“, stoji u saopštenju na internet stranici suda.\nMladić je uhapšen severno od Beograda 26. maja, posle 16 godina u bekstvu i prebačen je u Hag nekoliko dana kasnije.\nMediji su citirali navode iz Bramercovog predloga od utorka, u kojima se kaže da će zahtevano razdvajanje optužnice „maksimalno povećati izglede da pravda za žrtve bude zadovoljena“.\nU predlogu se takođe ističe „poželjnost da se u suđenje krene što je pre moguće i potreba da se planiraju koraci za slučaj da se Mladićevo zdravlje pogorša“.\nDva kraća suđenja omogućila bi da se na najbolji način obrade specifičnosti predmeta protiv Mladića, rekao je Kontić na brifingu za novinare u sredu.Slični tekstoviLoading\nMladić je prvobitno osuđen za ratne zločine u ratu u BiH u julu 1995, u okviru zajedničke optužnice zajedno sa političkim liderom bosanskih Srba Radovanom Karadžićem, ali je ta optužnica kasnije podeljena na dva posebna predmeta.\nKaradžić, koji je optužen i za genocid u vezi sa Srebreničkim masakrom, uhvaćen je u julu 2008. u Beogradu, a suđenje je počelo petnaestak meseci kasnije.\nKontić kaže da tužilaštvo ne planira da zvanično sjedini delove koji se odnose na Srebrenicu iz optužnica protiv Karadžića i Mladića, ali da razmatra da li će moći da organizuje dolazak svedoka u Hag koji bi svedočili na oba suđenja istovremeno. On je dodao da je ipak prerano da se nagađa o takvoj mogućnosti.\nAko Haške sudije daju pristanak za dva posebna suđenja Mladiću, njemu bi takođe bile izrečene dve posebne presude.


Otvoreno novo dečje igralište u naselju Gaj u Barajevu - Studio B\nOtvoreno novo dečje igralište u naselju Gaj u Barajevu\nOtvoreno novo dečje igralište u naselju Gaj u Barajevu Tanjug\nBeogradBeograd Pocetna 12. 07. 2019. 15:33:00\nČlan Gradskog veća Dragomir Petronijević, direktor JKP „Zelenilo – Beograd” Slobodan Stanojević i predsednik opštine Barajevo Slobodan Adamović otvorili su novo dečje igralište i teretanu na otvorenom u naselju Gaj u Barajevu.\nPetronijević je tom prilikom istakao da ova gradska vlast ispunjava obećanja data građanima, kao i da je ovo prilika da se još jednom pokaže da za njih ne postoje građani prvog i drugog reda.\n– Ovakvo igralište postoji i na Tašmajdanu i u drugim delovima grada, a evo sada i u naselju Gaj u opštini Barajevo. Izgrađeno je po najvišim standardima, a koštalo je oko 6,2 miliona dinara. Građani su zadovoljni, a mi nastavljamo da radimo ono što smo i obećali – rekao je Petronijević.\nOn je dodao da su, kada su pre pet godina preuzeli da rade ovaj posao, obećali da svako naselje, svako mesto u gradu Beogradu dobije jednake uslove za život i apelovao na sugrađane da čuvaju ovo igralište.\n– Nova i modrena igrališta gradićemo i u drugim naseljima u Barajevu, ali i u Ripnju, Busijama i drugim delovima grada. Ne postoje ni građani niti naselja prvog i drugog reda, svi smo mi Beograd. Kao što ćemo kanalizaciju imati u celom Beogradu, mi jednako ulažemo u infrastrukturu gde god je to potrebno – rekao Petronijević, dodajući da Grad Beograd ima odličnu saradnju sa Opštinom Barajevo.\nPredsednik ove opštine Slobodan Adamović istakao je da je upravo izgradnja ovog igrališta dokaz da je cilj da se stvore bolji uslovi za život svih građana, posebno najmlađih.\n– Iskoristio bih priliku da zahvalim Gradu Beogradu, kao i JKP ,,Zelenilo – Beograd”, koje je u izuzetno kratkom roku uradilo ovo igralište po svim evropskim, svetskim standardima, po najvišim kriterijumima bezbednosti za našu decu. Nadam se da ćemo uspeti da izgradimo ovakva ili slična igrališta u svim naseljima u našoj opštini i zato sugrađane molim za malo strpljenja. Trudićemo se da sva deca u Barajevu dobiju ovakva mesta za igru – rekao je Adamović.\nNovo igralište i teretana na otvorenom završeni su za 70 dana, a pored sprava za igru i teretanu, igralište je popločano sigurnosnom gumenom podlogom i ograđeno. Prostor je oplemenjen novim sadnim materijalom, postavljene su i nove klupe i betonske đubrijere.